text:
Michael Learns to Rock
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Michael Learns to Rock (nga kilalado gihapon nga MLTR) usa nga Danes nga pop-soft rock nga banda nga nagpapasundayag hin mga kanta ha Iningles. Ginhimo ini dida han 1988, ngan an banda nakabaligya hin labaw nga 11 ka ribo o 11 ka milyon nga mga rekord ha kalibutan, kaurog hini ha Asya, ngan ha dugang, mga 6 ka milyon o sobra pa nga binaydan nga mga pagdeskarga o pagdowload para han ira single nga "Take Me To Your Heart"[1] nga ginpremyohan nga "Most downloaded single han tuig 2006".[1] Nagpagawas hira hin pitó nga mga studyo nga mga album pati gihapon hin mga damo nga mga live ngan mga greatest hits nga mga album, ngan ha yana nagrerekord han ira ika-waló nga studyo nga album. Nakadaog hin damo nga mga award an MLTR ngan nakakuha hira hin Bulawan ngan Platinum nga status para hn ira mga rekord ha damo nga mga nasod, pati gihapon an "Gold Preis Award" tikang ha RSH, Alemanya and "The Best Performing Act of the Year" han SEA nga Grammy Awards ha Singapore. An banda nagkilala nga na ira pagmalinamposon ha Asya tungod hin malimpyo-nga-panginabuhi nga hulagway ngan pagkanta ha Iningles komo ikaduha nga pinulongan.[2]
Dida han hataas nga bahin han ira pagkasikat, dida han butnga nga 90 nga dekada, an MLTR ginpahayag han mga kritiko nga "maupay (o kun di man mauruupay) nga banda sugad hin bisan hin-o nga dako nga ngaran nga grupo tikang ha Amerika o ha UK.”[2]
Sumala han mga ginpagawas han ira record label, an ira tunog amo "the perfect balance of a Scandinavian glow and the international pop song that has been instrumental in forming the compelling sound of the band",[3] (kon ha Winaray: "an perpekto nga balanse hin Scandinavian nga pagsiga ngan an internasyonal nga pop nga kanta nga amo an pamaagi han paghimo han kinahanglan pamati-on nga tunog han banda"). Bisan pa, an nangunguna nga paragkanta ngan paragsurat hin kanta nga hi Jascha Richter diri nauyon hini, nga diin nasiring hiya ngan an musika waray heyograpiya nga pagkategorisar.[2]
Kaagi[igliwat | edit source]
An mga pagtikáng (1988–1992)[igliwat | edit source]
Han 1988, an magkaranta-keyboardista nga hi Jascha Richter, nga karuyag magtirok hin usa ka banda basi magpasundayag hin mga kanta nga iya ginkumpso, nakigsabot upod han iya sangkay ha iskwela-sekondarya ngan drummer nga hi Kåre Wanscher ha Aarhus, Dinamarka. Nakasabot hira han kakulangan ha pagtokar nga duha la hira, ngan nagpabulig hira han gitarista nga hi Mikkel Lentz, nga hadto natokar hin rock nga musika upod han iya grupo nga Rocking Studs. Han Marso 15, 1988, nga amo an ira syahan nga gab-i hin pagpraktis ngan nakinahanglan pa hira hin ika-upat nga musikero, naghangyo hira kan Søren Madsen, nga gitarista gihapon nga bumulig ha ira dida han bass nga sista.[2] Nakarekord hira ni demo nga tape nga igpapadara ngadto han kompetisyon nga 'Rock Grand Prix' ha ira bungto nga ginuukyan nga amo an Aarhus. Nagkinahanglan hira nga maghimo hin ngaran ugsa ini igsumite, nga diin nagresulta nga hi Jascha nagsurat han mga pulong 'Michael Learns to Rock' komo paaliday ha pulong. Dida hin interview, nag-admitar hi Richter nga ginngaranan ini tungod kan Michael Jackson: "Yeah, it was like Johnny Hates Jazz and Frankie Goes to Hollywood. Sure, I've regretted calling ourselves this many times since, but we were successful so quickly we had to stick with it and over time I got used to it"[2] (kon ha Winaray: Oo, baga ini han Johnny Hates Jazz ngan Frankie Goes to Hollywood. Sigurado nga nakadamo hi ako pagbasol nga nagngaran kami hin sugad hini, kundi madali kami nga nagmalinamposon nga nagpabilin na la kami nga sugad hini ngan ha paglabay na la han panahon, nahi-ara na la ak hiton).
Mga kasarigan[igliwat | edit source]
- ↑ Nelson Wu (4 Hulyo 2007). "Danish Pop trio ‘Michael’ ready to woo Taipei". http://www.chinapost.com.tw/news/2007/07/04/114086/Danish-Pop.htm. The China Post Ginkúhà 02 Oktubre 2010
- ↑ 2.0 2.1 2.2 2.3 Jules Quartly (6 Hulyo 2007). "Michael's learned to rock". Taipei Times. http://www.taipeitimes.com/News/feat/archives/2007/07/06/2003368385/.
- ↑ Michael Learns To Rock: The Story of MLTR. Scan Music & Booking. Ginkità dida han Hulyo 3, 2010.


c: text/html

text:
TACLOBAN CITY – Guinhahalpat pa yana ha mga otoridad an tuto nga holdaper kataliwan nga manholdap hin usa nga pamapasaheros nga bus nga iguinkamatay hin duha ka tawo, lakip na an usa nga pulis.
Nakilala an napatay nga police nga hi PO3 Samuel Otivar, 32 anyos may asawa, residente han Barugo, Leyte.
Ha impormasyon nga nahikay han Bombo Radyo Tacloban tikang ha Palo Municipal Police Station, banda 6:30 kagab-i han sumakay ha JD busline pakadto ha Ormoc an upat nga kalalakin-an ha Caibaan, Tacloban.
Pero pag-abot ha masirum nga parte han Brgy. Libertad ha bungto han Palo, Leyte nagdeklara an mga ini hin holdap.
Guinka-igo naman nga sakay han mao nga bus hi PO3 Otivar kun diin damit hini nga guinpusil an usa han mga suspek pero tigda na la ini nga guinbuno hin usa han mga holdaper.
Ha pagka yana, padayon la guihapon nga guin-iimbestigaran ha mga otoridad an pangilal-an han napatay nga holdaper.

robotstxt: allowed

filter: keep


text:
Calamba, Laguna
An Syudad han Calamba usa nga syahan nga klase nga syudad ha lalawigan han Laguna, Sumala han 2000 nga census, mayda ini populasyon nga 281,146 ka tawo ha 58,466 nga mga panimalay.
Mga baranggay[igliwat | edit source]
An Syudad han Calamba ginbahin ngadto hin kalim-an kag upat (54) nga mga baranggay.
Mga sumpay ha gawas[igliwat | edit source]
- Websayt mahiunong han Calamba
- Webpakli han Calamba ha opisyal nga websayt han Laguna
- Philippine Standard Geographic Code
- 2000 Philippine Census Information


text:
Istorya 39: Namukad an Tungkod ni Aaron
KITAA an mga bukad ngan hinog nga almendras nga tinubo hini nga tungkod. Tungkod ini ni Aaron. Ini nga mga bukad ngan hinog nga prutas tinubo ha tungkod ni Aaron ha usa la ka gab-i! Kitaon naton kon kay ano.
Maiha-iha na nga naglinakat-lakat an mga Israelita ha kamingawan. Naghunahuna an iba nga diri sadang magin lider hi Moises, o magin hitaas nga saserdote hi Aaron. Usa hi Kore nga naghunahuna hini, sugad man hira Datan, Abiram, ngan an 250 nga lider han mga Israelita. Hira ngatanan kinadto kan Moises ngan nagsiring: ‘Kay ano nga kamo an nagmamando ha amon?’
Hi Moises nagsiring kan Kore ngan ha iya mga sumurunod: ‘Buwas nga aga pagdara kamo hin insensaryo ngan butangi ito hin insenso. Ngan kadto kamo ha tabernakulo ni Jehova. Makikita naton kon hin-o an Iya pipilion.’
Kinabuwasan, kinadto ha tabernakulo hi Kore ngan an iya 250 nga sumurunod. Damu pa an inupod ha pagsuporta ha ira. Nasina gud hi Jehova. ‘Pahirayo kamo ha mga tolda hinin magraot nga tawo,’ siring ni Moises. ‘Ayaw pagkamkam hin bisan ano nga gintatag-iya nira.’ Namati an mga tawo, ngan nagpahirayo ha mga tolda nira Kore, Datan, ngan Abiram.
Katapos, hi Moises nagsiring: ‘Pinaagi hini hibabaroan niyo kon hin-o an pinili ni Jehova. Mabubuka an tuna ngan lalamuyon inin magraot nga tawo.’
Katapos gud la ni Moises magyakan, binuka an tuna. Nagkahulog an tolda ngan mga panag-iya ni Kore, upod hira Datan ngan Abiram ngan an mga kaupod nira, ngan natabonan hira han tuna. Han hinbatian han katawohan an paggugliat hadton nagkahulog, hira nagsinggit: ‘Dalagan! Bangin lamuyon liwat kita han tuna!’
Hi Kore ngan an iya 250 nga sumurunod nakadto pa ha hirani han tabernakulo. Salit nagpadara hi Jehova hin kalayo, ngan nasunog hira ngatanan. Katapos, ginsidngan ni Jehova an anak ni Aaron nga hi Eleasar nga panguhaon an mga insensaryo han nagkamatay nga mga tawo ngan himoon ito nga manipis nga tabon han halaran. Ito nga tabon han halaran nagpapahamangno ha mga Israelita nga hi Aaron la ngan an iya mga anak an sadang magin mga saserdote ni Jehova.
Kondi karuyag ni Jehova nga ipatin-aw gud nga hi Aaron la ngan an iya mga anak an iya pinili nga magin mga saserdote. Salit nagsiring hiya kan Moises: ‘Padad-a hin tungkod an lider han tagsa nga tribo han Israel. Ha tribo ni Lebi, hi Aaron an padad-a han tungkod. Katapos, ibutang an tagsa hini nga tungkod ha tabernakulo ha atubangan han arka han kauyonan. Mamumukad an tungkod han akon pinili sugad nga saserdote.’
Kinabuwasan, han ginkita ni Moises an mga tungkod, aw, namukad an tungkod ni Aaron ngan namunga hin hinog nga almendras! Salit, nasasabtan mo na ba yana kon kay ano nga ginpabukad ni Jehova an tungkod ni Aaron?
Numeros 16:1-49; 17:1-11; 26:10.
Mga pakiana
- Hin-o an kinontra ha awtoridad nira Moises ngan Aaron, ngan ano an ira ginsiring kan Moises?
- Ano an ginpabuhat ni Moises kan Kore ngan ha iya 250 nga sumurunod?
- Ano an ginsiring ni Moises ha katawohan, ngan ano an nahitabo katapos gud la niya magyakan?
- Ano an nahitabo kan Kore ngan ha iya 250 nga sumurunod?
- Ano an ginhimo han anak ni Aaron nga hi Eleasar ha mga insensaryo hadton nagkamatay, ngan kay ano?
- Kay ano nga ginpabukad ni Jehova an tungkod ni Aaron? (Kitaa an retrato.)
Dugang nga mga pakiana
- Basaha an Numeros 16:1-49.
Ano an ginbuhat ni Kore ngan han iya mga sumurunod, ngan kay ano nga pagrebelde ito kan Jehova? (Num. 16:9, 10, 18; Leb. 10:1, 2; Prob. 11:2)
Ano an sayop nga panhunahuna ni Kore ngan han 250 nga “prinsipe han katiringban”? (Num. 16: 1-3; Prob. 15:33; Isa. 49: 7)
- Basaha an Numeros 17:1-11 ngan 26:10.
Ano an ipinapakita han panaringsing han tungkod ni Aaron, ngan kay ano nga nagsugo hi Jehova nga tagoon ito ha arka han kauyonan? (Num. 17:5, 8, 10)
Ano an importante nga leksyon nga hibabaroan naton ha tigaman han tungkod ni Aaron? (Num. 17:10; Buh. 20:28; Fil. 2:14; Heb. 13:17)


text:
Kalanggaman Island ginkilala kumo "Philippines' most amazing sandbar
TACLOBAN CITY- Ginkilala han mga nangunguna nga sky travel advisory website an Kalanggaman Island nga usa ha siyam nga may pinakamaupay nga sandbar ha bug-os nga Pilipinas.
Makikita an isla nga gintawag nga "paraiso" ha Palompon, Leyte.
Gintagan gihapon hin pagkilala kumo "Most Tourism-Friendly Local Government Unit Award" an Mayor han Palompon nga Hi Mayor Ramon OƱate matungod na gihapon ha iya pagiging amay ngan pag mintinar han pase orden ha iya bungto nga "crown jewel" ha Northwestern leyte.
Nagpasalamat naman hi Mayor OƱate ha mga residente nan labi na ha mga parag-isda matungod ha ira waray wantas nga pagrespeto han ira kadagatan ngan pagmintinar an kalimyo dinhi.
Dugang pa dinhi, iya gihapon ginpasalamat an Department of tourism, Leyte Governor Dominic Petilla, Energy Seretary Carlos Jeriho Petilla ngan Leyte District Rep. Lucy Torres-Gomez matungod ha iya nakuha nga suporta ha pag-usad han turismo ha Palompon.
Kaupod han Kalanggamai Island ha siyan nga may pinakamaupay nga sandbar ha Pilipinas amo an Higatangan Island ha Biliran province ha Eastern Visayas, Manjuyod White Sandbar ha Negros Oriental, White Island ha Camiguin, Sumilon Island Sandbar ha Cebu, Manlawi Island ha Caramoan, Snake Island ha El Nido, Bulubadiangan Island ha Iloilo ngan Virgin Island ha Bohol.


text:
NGOs, magtitindog hin mas madurudig-on nga mga panimalay ha Eastern Samar;Moving shelters, ginplaplano gihapon
TACLOBAN CITY- Nag-extend an operasyon han pira nga mga International humanitarian groups nga nagtindog han ira mga opisina ha Sinirangan Bisayas ngada han kahuman an paglasurbo han bagyong yolanda, ini yana in matungod han bag-o nga bagyo nga hi bagyong Ruby.
Pira ha mga grupo amo an Zuidoost Azie o kun ZOA, dutch term han Southeast Asia, ng kun diin nagtindog hin 1,200 nga mga hurrian proof shelters ha pira nga bungto han Eastern Samar; Ini an San Julian, Dolores, Taft ngan Sulat.
Samtang an Apeldoorn, Netherlands-based ZOA, in nagtindog han first bath nga 1,200 nga kabablayan ha Hernani, Balangkayan, Quinapondan ngan Giporlos.
Ini nga mga balay in gintindog para ha mga yolanda survivors ngan ini in waray magkaguguba bisan mahuman an paglasurbo han Bagyong Ruby.
Proweba la nga magdig-on an mao nga panimalay, rason kun kay-ano hira in utro nga magtitindog hin mga bag-o nga mg kabablayan para naman mga Ruby survivors.
Kasumpay hini, an Terre des Hommes, usa gihapon ng Dutch NGO in maghihimo hin 127 nga movable shelters, kada usa in nagkakantidad hin P32,000 para ha mga Ruby survivors ha San Julian.


text:
Elbridge Gerry
Hi Elbridge Thomas Gerry (kaluwas: ˈɡɛri) (Hulyo 17, 1744 – Nobyembre 23, 1814) usa nga Amerikano nga tawo ha estado ngan diplomat. Komo Demokrata-Republikano, napili hiya nga ikalima nga Sugbong-Mangulo han Estados Unidos han Amerika. Nagsirbe hiya ha ilarom ni James Madison, tikang han Marso 4, 1813, tubtob han iya kamatay katapos hin usa ngan hin tunga ka tuig.[1] Hiya an syahan nga Sugbong-Mangulo nga waray dinmalagan para hin pagka-Mangulo han Estados Unidos.
Usa hi Gerry han mga nagpirma han Pagdeklara hin Paglugaring han Estados Unidos ngan han Mga Artikulo hin Konfederasyon. Hiya in usa han tulo ka tawo nga waray pinmirma han Batakan-Balaod kay waray man ini hadto nga takna, maglakip hin Talaan hin mga Katungdanan. Ha urhe nga panahon hi Gerry nagin Gobernador han Massachusetts. Kilalado hiya nga amo an may ngaran nga ginkuhaan han Iningles nga pulong nga gerrymandering (pag-gerrymander), in proseso nga diin in mga distrito ha pinili-ay ginhihimo ha ungara nga makabulig han partido ha poder, bisan kon an kaluwas nga - jer - ha gerrymandering naiba tikang han kaluwas han ngaran ni Gerry.
Mga kasarigan[igliwat | edit source]
- ↑ Hiya an ikaduha nga Sugbong-Mangulo nga namatay ha puwesto; an syahan amo an nag-una ha iya nga hi George Clinton.


text:
Madeira
An Madeira (Pinortuges nga pulong nga nangangahulogan nga kahoy) usa nga Portuges nga kapurupod'an ha amihanan nga Kalawdan Atlantiko. Madeira gihapon an ngaran han gidako-i nga purô o isla han nasabi nga kapuropud'an. An Purô han Madeira ngan an Purô han Porto Santo amo la an mga purô nga gin-uukyan. Ini nga kapuropud'an usa han mga rehiyon nga autonoma han Portugal ngan an opisyal nga pagtawag hini Rehiyon nga Autonoma han Madeira (ha Pinortuges: Região Autónoma da Madeira). An ulohan han Madeira amo an syudad han Funchal.


text:
An fayl in tikang ha Wikimedia Commons ngan puydi mahigamitan para han iba nga mga proyekto.
An paglaladawan han iya
fayl han paglaladawan nga pakli didto in ginpapakita ha sirong.
Dalikyat nga pulong [ igliwat ]
Palilisensya: [ igliwat ]
I, the copyright holder of this work, hereby publish it under the following license: Kaagi han paypay
Pidlita an adlaw/oras para makit-an an fayl nga naggawas hito nga oras.
Pitsa/Oras Thumbnail Mga dimensyon Gumaramit Komento
yana 10:58, 4 Nobyembre 2013 1,895 × 1,502 (1.36 nga MB) FredD User created page with UploadWizard Mga Sumpay
An mga nasunod nga mga pakli nasumpay hini nga paypay:
Global file usage
The following other wikis use this file:
Usage on ca.wikipedia.org
Usage on ceb.wikipedia.org
Usage on en.wikipedia.org
Usage on es.wikipedia.org
Usage on fr.wikipedia.org
Usage on gl.wikipedia.org
Usage on hu.wikipedia.org
Usage on it.wikipedia.org
Usage on la.wikipedia.org
Usage on nl.wikipedia.org
Usage on pt.wikipedia.org
Usage on sv.wikipedia.org
Iní nga paypay mayda dugang nga pagpasabot, nga bangin gindugáng tikang han digital nga camera o iskaner nga gin-gamit paghimo o pag-digitar hini.
Kon an paypay ginliwat tikang han orihinal nga kamutangan, mayda mga detalye nga bangin diri magpakita han ginliwat nga paypay


text:
Pedro Flores (kompositor)
Hi Pedro Flores (Marso 9, 1897 – Hulyo, 1979) natawo ha bungto han Naguabo, Puerto Rico usa nga kilalado nga kompositor hin mga balada ngan bolero tikang ha Puerto Rico.
Hi Flores usa hin napulo kag duha nga kabataan nga natawo ngadto hin kablas nga pamilya. Han siyam pa la an idad ni Flores, namatay an iya amay ngan tungod hini napiritan hiya nga magtrabaho nga bata pa. Han 16 ka tuig an iya idad, kinmuha hiya hin ispisyal nga kurso didto han Universidad de Puerto Rico ngan nakakarawat hiya han iya certificado hin pagkamaestro. Nagtutdo hi Flores hin lima ka tuig ngan nagtrabaho hiya hin usa ka tuig ha usa nga molino hin asukar ha isla han Vieques.
Han tuig 1918, nagsirbe hiya hin puwesto nga klerikal dida han U.S. Army. Nakakuha hiya hin honorable discharge (o umiwas ha pwesto nga may dungog) tikang han Army han 24 ka tuig na an iya idad.
Han 1926, hi Flores kinmadto ha Nueva York nga waray pormal nga pag-aram hin musika ngan binmulig hiya hin lain nga Puertorriqueño nga kompositor nga hi Rafael Hernández han iya "Trio Borinquen". Bisan man kon hi Flores ngan Hernández nagkasangkay, nagkakompetensya gihapon hira komo mga kompositor. Han pagsurat ni Flores han iya kanta nga "Sin Banderas", dinmalidali hi Hernandez pagsurat han iya kanta nga "Preciosa".
Han 1930, nagtukod hi Flores han iya kalugaringon nga trio nga iya ginngaranan nga "Trio Galon", ngan an musika ngan mga kanta hini malurulaksi an katukar kaysa han "Trio Borinquen". Hi Flores nagkaada hin mga problema han kompaniya nga nagmamantala hin musika ngan ginbayaan niya an trio. Binmalhin hiya ngadto ha Mehico ngan sunod inmukoy hiya ha Cuba hin madali nga panahon. Hi Flores ha pagtika-iha binmalik ha Nueva York nga diin iya ginre-organisa an iya "daan" nga trio. Upod han mga magkaranta han hini nga bag-o nga trio amo hira Myrta Silva, Daniel Santos ngan Pedro Ortiz Davila "Davilita".
Upod han mga kanta nga ginsurat ni Flores amo an: "Amor Perdido" (Nawara nga Gugma), "Bajo un Palmar" (Ha Ilarom hin Palma), "Borracho no Vale" (Waray ko la Bisan Hubog), "Linda", "Sin Banderas" (Waray Bandira), "Despedida" (Panamilit) and "Perdon" (Pasayloa ako).
Upod han mga nagpasundayag han iya mga kanta amo hira: Beny More, Los Panchos, Celia Cruz, ngan Maria Luisa Landin. In 1996 nga ispisyal nga programa ha telebisyon nga naghatag hin dungog han iya buhat nagpili hin mga bersyon han iya kanta nga ginpasundayag hin damo nga mga Puertorriqueño ngan internasyonal nga mga artista sugad kanda Ednita Nazario, Marc Anthony, Yolandita Monge ngan Shakira.
Namatay hi Pedro Flores ha San Juan, Puerto Rico dida han Hulyo, 1979 ngan ginlubong hiya ha Sementeryo han Santa Maria Magdalena de Pazzis nga nahamutang ha Viejo San Juan.
Kitaa gihapon[igliwat | edit source]
Mga sumpay ha gawas[igliwat | edit source]
Puyde ka mamati hiton kan Pedro Flores "Perdon" Dinhe ngan han "Amor Perdido" Dinhe


text:
Hangin
An hangin (Iningles:Wind) (Pambansa:Hangin) amo an nakiwa nga huyup ha ere.
Pinanbasaran[igliwat | edit source]
Mga sumpay ha gawas[igliwat | edit source]
- Pagtugway ha Meteorolohiya: Mga kusog ngan mga hangin – Panutduan tikang ha University of Illinois
- Names of Winds – Uska lista tikang ha Golden Gate Weather Services
- Wind Atlases of the World – Mga listahan han mga atlas han hangin ngan mga wind survey tikang ha bug-os nga kalibutan
- Winds of Mars: Aeolian Activity and Landforms – Papel nga may mga slide nga nagpapakita han aktibidades han hangin ha planeta Marte
- Klasipikasyon han Kalaksi han Hangin
- Tsart han kusog-hangin
- An Bibliograpiya han Pamiling Kasayuran Aeoliano


text:
Sakit nga Ebola
An sakit nga Ebola in usa nga impeksyon nga tawo nga primata hin birus ngan Ebola hemorrhagic fever, or EHF]nga tungod han Ebolavirus.An mga sintomas nagtitikang dida sa duwa o tulo ka semana pagkatapos maimpeksyonan sa virus nga amo an Harumuhom, Sakit sa But-ol, Sakit sa Kalawasan, sakit sa Ulo. Sunod an Pagsuka, Pag oro-oro ngan an pagpantal-pantal danay nasunod dungan san pagluya san Atay ngan Bato. Sa sini nga takna an iba nagtitikang na sin Pagdugo sa sulod ngan sa gawas san kalawasan. [1] Ini nga sakit mayda hita-as nga possibilidad nga kamatayon nga a-ada sa 25 porsyento ngan 90 porsyento sadton na natapnan san birus, kasagaran ada ha 50 porsyento. [1] Tungod ini san low blood pressure from fluid loss, ngan kasagaran pagkahuman pa san unom abot deci-sais ka-adlaw human Makita an mga sintomas.[2]
An virus ngagsasamwak sa usa ka-tawo pama-agi san pakikipagkonekta diretsyo o iba pa nga tikang sa lawas san tawo nga mayda nga gindadara nga birus. Ine nga impeksyon makukuha manta diretsyo pama-agi sa usa nga bagay o lugar nga kontamingado sanga nga virus. Sa yanga, wara pa mai-dukyumentaryo kun an virus ngakukuha ba liwat sa hangin tapos ngahihingadto sa usa nga lahi, panganglitan sa lahi san tawo sa usa nga lugar. An virus ngakukuha gihapon tikang sa semelya ug gatas san ngangay sa usa ka-semanga abot usa ka-bulan pagkatapos san pagpapaupay. An Fruit bats an normal nga ngagdadara san ginsisiring nga virus nga ngatural nga sa ira ug dire liwat sira ngagkakamay-ada san ginsisiring nga virus. Ngatatapngan an usa nga tawo sine nga virus tikang san Fruit bats kun ngagkamay-ada diretsyo nga contact sanga nga hayop o hayop nga gin-tapngan sanga nga Fruit bats. Pagkatapos magkamayda sine nga virus an usa nga tawo, matatapngan nga niya an iya ig-kasi tawo. An iba pa nga sakit sugad san, malaria, cholera, typhoid fever, meningitis ug iba pa nga viral hemorrhagic fevers kaparehas gihapon san EVD. Gin-tetest an san dugo para san virus nga viral RNGA, viral antibodies o an virus mismo para magkonpirma san pag-dayagnos.
An pagkontrol san pagsarang san sakit nangingihanlan san koordinasyon na serbisyong medical, kaupod an pag-engage san komunidad. Ine na mga serbisyo medical ungay an: panhibaru san mga kaso san sakit, “contract tracing” san mga nakaupod san natapnan na tawo, malaksi na paggamit san mga serbisyo san laboratory, tama na pag-alaga ug panginanu san mga na-infected ngan tama na paglabog san mga namatay sungad san kremasyon o paglubong. An pagkontrol ungay an paglimita san pagsarang san sakit tikang san mga na-infected na mga hayop pakadto sa mga tawo. Mahihimu ine tungod san tama na pagkapot san mga potentially na-infected na mga “bush meat” habang nagsusul-ot san protektado na mga bado ngan tungod san maupay na pahluto bago kaunon. Ungay liwat sine an tama na pagsul-ot san mga bado ug paghugas san kamot kun harani sa tawo na may sakit. An mga sampol san tubig san tawo ug “tissues” tikang san mga tawo na may sakit kinahanglan makaputan san espesyal na pag-alaga.
Waray eksakto nga pagbulong o bakuna para sa birus nga napapalit, pero mayda pipira nga potensyal nga pagbulong na gin iinaraman. Damu nga paniguro na suportado para mabuligan an mga apektado; gin uungay an oral rehydration therapy (pag-inom han tubig na talagugti nga matamis ngan maasin) o paghatag intravenious fluids tungod sa mga pagbulong. Ini nga suportado nga pag ataman, dako nga kaupayan an resulta. An EVD una nga nakilala san tuig nga 1976 sa lugar san Sudan (parte yana san South Sudan), ngan sa Zaire (yana Democratic Republic of the Congo). An sakit halos permi nagsasarang sa mga tropikal nga rehiyon san sub-Saharan Africa.[1] Sa tuig nga 2013, an World Health Organization ginkompirma ngan ginbalita nga mayda kabug- usan nga 1,716 nga kaso sa 24 nga outbreaks. [1][6] An pinakadako nga pagsarang sa yana nga panahon, an epidemic na nahihitatabo yana sa West Africa, nga kabutngaan san Guinea, Sierra Leone ngan Liberia. [7][8][9] Sa ika-16 san Nobyembre 2014, ini nga pagsarang san ebola mayda 15,145 nga kaso nga naka resulta san 5,741 nga pagkamatay. [10][11]
Sinyales ngan Sintomas[igliwat | edit source]
An kahalaba san oras san exposure sa birus ngan an development san sintomas san sini nga sakit danay ika-duha tubtob ika-baynte uno ka adlaw. Banabana base sa mathematical nga modelo nga prediksyon nga mga 5% nga kaso an pwede makakuha sa 21 ka adlaw para ma-develop.
An sintomas danay nagtitikang sa patigda nga sugad san influenza nga stado characterized hin kabutlaw, hiranat, pananakit san lawas ngan kaluluthan, harumuhon, ngan pagsakit san but-ol. An hiranat danay mas nahata-as pa sa 38.3 °C (100.9)°F. Ngan ginsusundan lat ini san pagsusuka, pag-uro uro ngan sakit sa tiyan. Sunod, pagkuri san pag-ginhawa ngan sakit sa dughan an pwede mahitabo, dungan san pamamaga, sakit sa ulo, ngan pagkalisang. Sa haros katunga san kaso, pwede an panit magdevelop san maculopapular rash(a flat area covered with small bumps).
Sa iba nga kaso, pwede magkamay-ada san pagdudugo sa gawas ngan sulod san lawas. Nagtitikang ini lima tikadto ikapito bago an siyahan nga sintomas. An tanan nga tawo nga natapnan sini nga sakit nagpapakita san paghamubo san pagbug-os san dugo. Pagdudugo san Mucos membranes ug kun diin man nga tinusukan san dagum an 40 – 50 porsyento and gin-report. Nagresulta ini siya san pagsuka san dugo, pagubo na may dugo. An pagdudugo san panit pwede makahimo san petechiae, purpura, ecchymoses or hematomas (labi an mga tinusukan san dagum nga mga lugar). Pagrugudugo san busag san alimutaw an pwede lat mahinabo. An sobra-sobra nga pagdugo diri gud normal, pero kun mahitabo, nakikit-an danay ini sa gastrointestinal tract.
An pagpakaupay pwede magtikang tikang sa ika-pito tubtub ika-katorse ka adlaw pagkatapos san siyahan nga sintomas. An kamatyan, nahihitabo tikang ika-unum tubtub ikaw-disisais ka adlaw tikang san siyahan nga sintomas, tungod san low blood pressure from fluid loss. Sa kabug-usan, an pagdurugo danay nagpapasabot nga dilikado an mahinanabo, tapos an ini nga pagkaubos san dugo magreresulta san pagkamatay. An iba nagkaka-coma. An iba nga nakatalwas san sakit, nagkakamay-ada san sakit sa lawas ngan kaluluthan, liver inflammation, ngan nagluluya an pamati nga iba pa na sakit. Labot pa siton naka-develop antibodies kontra ebola sa sulod san napulo ka tuig pero di pa gud klaro kun immune sa pabalik-balik nga inpeksyon. Kun mayda na nakatalwas, dire na siya makakatapon pa sa iba.
Tinikangan[igliwat | edit source]
An EVD (Ebola virus disease) tikang ine sa upat(4) sa lima(5) nga mga virus san genus Ebolavirus. An upat nga virus axa an, Bundibugyo virus (BDBV), Sudan virus (SUDV), Taï Forest virus (TAFV) ug an Ebola virus (EBOV, formerly Zaire Ebola virus). EBOV, species Zaire ebolavirus, an usa sa kilala nga pingaka-delikado nga EVD-causing virus. An ikalima nga virus an Reston virus (RESTV), dire ine ngaghahatag sakit sa tawo kundi sa iba lugud nga lahi. An lima nga virus may koneksyon sa marburgviruses.
Miskin dire pa yanga klaro kun paangano ngagtikang an virus, tikang sa hayop pakadto sa tawo, ginpipinsaran yanga san mga eksperto nga ine nga tawo nga ngagkamayda direkta nga kontak sa mga hayop ug Fruit bat an tinikangan. Asay pa san mga paniki, an mga wild nga hayop dangay may-ada sanga nga virus sugad san mga ulot, chimpanzees, gorillas, baboons and duikers.
Magkakamay-ada la an hayop snga nga virus kun kumaon sira prutas nga ginkaongan san paniki nga ngagdadara sanga nga sakit. An pagdamo san prutas, an mga batasan san hayop ug iba pa nga factors, axa an ngagtitikang san pagsamwak san virus sa mga hayop. May ebedensya giahapon nga ginkakaptan, nga an ayam pati baboy poydi magkamay-ada san ginsisiring nga virus. An mga ayam nga may-ada san virus, ginsisiring nga dire sira ngakikitaan san mga sintomas, samtang an mga baboy ngaman, poydi pa makatapon sa iya mga ka-lahi. Dire pa yanga ngapapatud-an nga an mga ayam ngakaka-sampwak san virus.
Pagtapon[igliwat | edit source]
Sa mga katawhan, an Ebola nga sakit nagsasarang la sa direkta nga pagkarawat san dugo or body fluids tikang sa tawo nga naka abat san tanan nga sintomas san sakit.[27][28][29] An body fluids nga mayda ebola nga kagaw an mga masunod, laway, lako, suka, hugaw, balhas, luha, gatas san iroy, ihi ngan semelya. An WHO nag siring nga an mga tawo la nga may ada san malala nga hapdos mao la an makakasarang san Ebola nga sakit tungod sa laway ngan an kabug usan nga kagaw waray pa mabalitaan nga masasarang tungod la sa balhas. Kadam-an sa mga tawo nga nagsasarang san kagaw, tungod la sa dugo, hugaw san tawo ngan suka. An mga masunod nga pwede surudlan san kagaw sa aton lawas an irong, baba, mata, bago nga samad, ngan hadhad. An Ebola pwede magsarang liwat sa dagko nga turo; pero sa tawo nga may-ada malala nga hapdos. Pwede ini mahitabo kun an tawo matapsikan san turo. [31] Pwede liwat maka apekto an paggamit san kontaminado nga dagom ngan syringes.[32][33] An kagaw nabubuhi sa mga butang san pipira ka oras kun mara ngan mabubuhi san pipira ka adlaw sa “body fluids”. [22] An Ebola nga kagaw pwede mabuhi sa sulod san 8 ka semana sa mga tawo nga “survivors” pagkatapos nira mahiupay nga pwede makatapon tungod sa pakig-hinglawas.[1] An Ebola pwede liwat matapon tungod sa gatas san iroy nga nahi-upay pala ngan dire matitigamnan kun sanu pwede na magpa suso an usa nga iroy. An mga tawo nga nahiupay na, dire na makatapon.[32] Hamobo an potensyal san pagsarang san kagaw sa mga nasud nga may-ada pasilidad ngan kapasidad nga maka ataman san tama nga konsiderasyon. Kasagaran, an tawo nga may-ada sintomas san sakit, dire maka biyahe nga waray kaupod.
An mga patay nga lawas “infected” la gihapon; kaya an mga tawo na kumapot san mga namatay sa mga tradisyunal na panlubong o moderno na proseso sugad san panbalsama, delikado na matapnan. 69% san mga kaso san “Ebola infections” sa Guinea san “2014 outbreak”, natapnan tikang sa dire protektado na pagkapot san mga “infected” na patay sa paglubong sa Guinea. An mga “health-care workers” na nagtatambal san mga natapnan makusog an panhitabo na matapnan liwat sira. An “risk” nagdako san ine na mga “workers” wara magsul-ot san tama na “protective clothing” sugad san “masks”, “gowns”, “gloves” ug proteksyun sa mata; wara ginsul-ot san tama; o dire tama na pagkapot san mga na kontamina na mga “clothing”. An “risk” komon sa parte san Africa kun diin hamubo an sistema san kalusugan ngan diin an sakit pwede mahinabo. An “hospital-acquired transmission” nahinabo sa mga “Afrian countries” tikang sa paggamit utro san mga nagamit na dagom. An iba na mga “health-care centers” na nagtatambal san mga tawo na may sakit wara liwat malimpyu na tubig. Sa U.S., an pagsarang san sakit sa duwa na “medical workers” na nagtatambal la sa mga natapnan, tikang kuno san kulang na training ug proseso.
Pagtapon sa Hangin[igliwat | edit source]
Wara pa napatud-an nga mga pulong nga an EBOV natapon pinaagi sa hangin, ngan an pagtapon sa kahaginan strikto nga naobserbahan sa mga laboratory ug tikang la sa baboy pakadto sa mga primate pero diri tkinga sa mga primata pakadto sa mga primata. [27] [33] An pagtapon san EBOV pinaagi sa tubig ug pagkaon, ngan iba pa na mga karne wara pa liwat naobserbahan.[32][33] Wara pa pagtapon pina-aagi sa lamok ug iba pa na insekto an napatud-an. [32] An diri pagtapon pina-agi sa hangin dida sa katawhan amo an tungod sa maluya nga level san kagaw sa baga ngan iba pa nga parti sa Respiratory Sytem san Primata. [43]


text:
An garôgaso, solpô
An An garôgaso, solpô, sarong ariwagâ sa ronang Bicol na an boot sabihon an naggigibo nin anoman na paradalian o daing paglikay o maski paano sana, maresulta sa mayong kamugtakan na trabaho. Kun siring, saro ining patanid na dai magparahidale, mamaan na gayo an paghiro orog na kun kaipohan butingtingon an pagtrabaho. Sa dai pagmaan, nangyayari naotro kan gibo na dakul logod nararawrawan na oras.
Aplikable man ini sa tawong an hosoy-hosoy bakong pino o garapal mala ta daing kinaabtan na toltol an mga diskarte ta saralâ na logod an pagdulok orog na kun siya may ipapakiulay, may hinahagad o nag'iilusyon.


text:
NANGUNGUNA NGA ARTIKULO
Kon Ano an Sadang Mo Hibaroan Mahitungod ha Sakit ha Hunahuna
“Baga hin diri ako makaginhawa,” siring ni Claudia han ginsumatan hiya nga may-ada hiya bipolar disorder ngan post-traumatic stress disorder. “Baga hin makuri atubangon an kaarawdan nga resulta han sakit ha hunahuna.”
“Maiha antes namon makarawat an amon sitwasyon,” siring ni Mark nga bana ni Claudia. “Kondi napamurubuot ko nga kinahanglan ko suportahan an akon asawa.”
KON ikaw o usa han imo hinigugma ma-diagnose nga may sakit ha hunahuna, ano an imo aabaton? Maopay na la kay natatambal ini nga sakit. Aton usisahon an pipira nga butang nga sadang mo hibaroan basi mas masabtan mo an mahitungod ha mga sakit ha hunahuna.
Importante nga Impormasyon Mahitungod ha mga Sakit ha Hunahuna
“Ginatos ka milyon ha bug-os nga kalibotan an may sakit ha hunahuna ngan nakakaapekto ito ha kinabuhi han ira mga hinigugma. Usa ha kada upat ka tawo an nagkakaada hini nga sakit ha usa ka panahon han ira kinabuhi. Ha bug-os nga kalibotan, an depresyon an nangunguna nga hinungdan hini. An schizophrenia ngan bipolar disorder usa han pinakagrabe ngan pinakamakuri nga sakit. . . . Bisan kon damu gud an may sakit ha hunahuna, nagpapabilin ini nga gintatago, ginbabalewaray, ngan iginkakaawod.”
—World Health Organization (WHO).
Sumala ha WHO, damu nga may sakit ha hunahuna an nadiri magpatambal tungod ha kaawod nga resulta hito.
Bisan kon natatambal an kadam-an nga sakit ha hunahuna, an National Alliance on Mental Illness nagsiring nga ha Estados Unidos, mga 60 porsyento han adulto ngan haros 50 porsyento han kabataan nga nag-iedad hin 8 tubtob 15 an waray makakarawat hin pagtambal han naglabay nga tuig.
Kon Ano an Sakit ha Hunahuna
Ano an sakit ha hunahuna? Gintagan ito hin kahulogan han mga eksperto sugad nga diri normal nga panhunahuna, emosyon, ngan panggawi han usa. An tawo nga may-ada hini nga sakit agsob nga nakukurian pakig-upod ha iba ngan pag-atubang han mga problema ha kinabuhi.
An sakit ha hunahuna diri resulta han kaluyahan o problema ha personalidad han usa
Iba-iba an kaihaon ngan kagrabe han sintomas hini nga mga sakit depende ha indibiduwal, partikular nga sakit, ngan kahimtang. Mahimo magkaada hini an usa, lalaki o babaye, anoman an pangidaron, kultura, nasyonalidad, relihiyon, edukasyon, ngan estado ha kinabuhi. Diri ini resulta han kaluyahan o problema ha personalidad han usa. Pinaagi han husto nga medikasyon, mahimo matambal an pasyente ngan magkaada mapulsanon ngan malipayon nga kinabuhi.
Pagtambal ha Sakit ha Hunahuna
Damu na nga may sakit ha hunahuna an natambal han mga doktor. Salit an siyahan nga kinahanglan buhaton amo an pagpakonsulta ha espesyalista hini nga sakit.
Kondi mahimo la matambal an pasyente kon kakarawaton niya an husto nga pagtambal. Bangin kinahanglan niya atohan an pag-alang ha pakiistorya mahitungod han iya sakit. An pagtambal mahimo mag-upod ha pakiistorya ha mga doktor nga makakabulig ha pasyente nga masabtan an iya sakit, masulbad an problema, ngan mag-aaghat ha iya nga magpadayon ha pagpatambal. Ha sugad nga pagpakonsulta, importante gud an pagdasig ngan suporta han kapamilya o sangkay.
Naatubang han damu nga tawo an sakit ha hunahuna han nasabtan nira hin maopay ini nga sakit ngan ginsunod an ginsiring han mga doktor. “Antes ma-diagnose an akon asawa,” siring ni Mark nga gin-unabi kanina, “gutiay la an amon hinbabaroan mahitungod ha sakit ha hunahuna. Kondi nahibaro kami nga atubangon an tagsa nga sitwasyon nga nabangon ngan karawaton ito. Samtang nalabay an panahon, napapahimulosan namon an bulig han masasarigan nga mga doktor pati han amon kapamilya ngan kasangkayan.”
An siyahan nga kinahanglan buhaton amo an pagpakonsulta ha espesyalista
Nauyon hito hi Claudia. Hiya nagsiring: “Ha tinikangan, baga hin nawarayan ako kagawasan. Kondi bisan kon nalilimitahan kami nga mag-asawa han akon sakit, nahibaroan ko nga malalamposan gihapon bisan an mga sitwasyon nga baga hin waray na solusyon. Salit naatubang ko an akon sakit pinaagi ha pakigkooperar ha akon mga doktor, pakigsangkay ha iba, ngan pag-atubang ha tagsa nga sitwasyon.”
Importante an Espirituwal nga Kahimsog
An Biblia waray magsiring nga an maopay nga relasyon ha Dios nakakatambal hin sakit. Kondi ha bug-os nga kalibotan, damu an naliliaw ngan napaparig-on han mga igintututdo han Biblia. Pananglitan, ginpapasarig kita hito nga karuyag gud liawon han aton mahigugmaon nga Maglalarang adton ‘nahuhulop hinduro’ ngan ‘nawawad-an hin paglaom.’
An Biblia diri libro para ha kahimsog, pero nagtatagana ito hin praktikal nga giya nga mabulig ha aton ha pag-atubang ha mga kasakit ha emosyon ngan magkuri nga sitwasyon. Naghahatag liwat ito ha aton hin paglaom para ha tidaraon diin mawawaray na sakit ngan pag-antos. An Biblia nagsasaad: “Dida hito an mga mata han buta pangangabrihon, ngan an mga talinga han mga bungol pangunguhaan han sarop. Dida hito an tawo nga piol malukso sugad hin bugsok, ngan an dila han ngula magkakanta.”
^ par. 30 An Pagpamata! diri nagrirekomendar hin bisan ano nga medikasyon. Kondi sadang siguruhon han mga Kristiano nga diri supak ha mga prinsipyo han Biblia an anoman nga medikasyon nga ira ginpipili.
^ par. 38 Kitaa liwat an artikulo nga “Istres


text:
Dagat Caribe
An Dagat Caribe o Dagat Caribbean usa nga dagat han Kalawdan Atlantico nga nahamutang ha mga tropiko han Katundan nga hemisfero, nga ginsasapitan ha salatan ngan katundan han Amerikano nga kapundokan hin tuna, ngan an Amihanan nga Kalawdan Atlantico nga amo-ngahaw ha dumagsaan ngan an Golfo han Mehiko ha kanawayan. Ha dugang ka ispisipiko, ini nagtutubig (ha orden sugad hin reloj tikang ha salatan), an mga nasod han Venezuela ngan Colombia ha Salatan nga Amerika ha salatan; an Amihanan nga Amerika nga mga nasod han Panama ha habagatan, ngan Costa Rica, Nicaragua, Honduras, Guatemala, Belize, ngan Mehiko ha katundan; an Antillas Mayores (Cuba, Jamaica, Hispaniola, ngan Puerto Rico) ha amihanan, ngan an Antillas Menores ha sidlangan.[1] An bug-os nga kahaluag han Dagat Caribe, an mga dadamo nga mga puro o isla dinhe, ngan an mga tagpad nga mga labnasan, tinatawag hin bug-os nga Caribe o Caribbean.
Pinanbasaran[igliwat | edit source]
- ↑ The Caribbean Sea World Wildlife Fund. An websayt kataposan ginkadto dida han 5 han Disyembre 2008
Padugang nga barasahon[igliwat | edit source]
- Snyderman, Marty (1996) Guide to Marine Life: Caribbean-Bahamas-Florida; page 13-14, 19. Aqua Quest Publications, Inc. ISBN 1-881652-06-8
- Glover K., Linda (2004) Defying Ocean's End: An Agenda For Action; page 9. Island Press. ISBN 1-55963-755-2
- Peters, Philip Dickenson (2003) Caribbean WOW 2.0; page 100. Islandguru Media. ISBN 1-929970-04-8
- Reefs at Risk in the Caribbean: Economic Valuation Methodology, World Resources Institute 2007.


text:
Pablo Neruda
Hi Pablo Neruda (Hulyo 12, 1904 – Septyembre 23, 1973) amo an dagan-ngaran o pen name, ngan ha urhe, an legal nga ngaran han Chileno nga magsusurat ngan politiko nga hi Neftalí Ricardo Reyes Basoalto. Ginkuha ni Neruda an iya dagan-ngaran han mga 10-20 nga pangidaron ha iya pagkabatan-on, tungod matago an iya siday tikang han iya amay, usa nga istrikto nga tawo ng karuyag han iya anak nga magkaada hin "praktikal" nga pagpakabuhi. An iya dagan-ngaran kinuha tikang han Czekh nga magsusurat ngan magsisiday nga hi Jan Neruda; an Pablo ginsisiring nga kihuha tikang kan Paul Verlaine. An mga sinurat ni Neruda ginhubad ha damo nga mga yinaknan ngan sinisiring hiya nga usa han mga dako ngan duro hin impluwensiya nga mga magsisiday han ika-20 nga siglo.


text:
Provincia de Lugo
An Lugo usa nga probinsya ha kanawayon han Galicia, o amihanan-katundan nga Espanya, ha dumagsaon o amihanan-sidlangan nga bahin han komunidad autonoma han Galicia. Ginsasapitan ini han mga probinsya han Asturias, León, Ourense, Pontevedra, ngan A Coruña, ngan han Dagat Cantabrico (Golfo de Vizcaya) .
An populasyon hini 361,782 (2002), ngan tikang hini usa nga ika-upat nga bahin naukoy didto han kapital nga an ngaran gihapon Lugo.
Kitaa gihapon an Lista han mga munisipyo ha Lugo.


text:
Rank 6, most wanted person ha Matag-ob, Leyte dakup! TACLOBAN CITY - Nadakup han mga tinaglawas han Matag-ob Police Station an ika-unom tikang ha Top 10 watch list nga Wanted...
TACLOBAN CITY -- Mismo hi anay First Lady Imelda Marcos in guin-ilob an makusog nga uran ngan sugad man hangin para la makit-an an Historic nga pagbisita han Santo Papa...
TACLOBAN CITY - Maikokonsidera nga "best relief" o katalwasan ha mga Yolanda survivors an nagin pagbisita han Santo Papa ha probinsya han Leyte. Sumala kan Tatay Paul, residente ha San...
TACLOBAN CITY - Guinpahuruhugut-an han Department of Public Works and Highways (DPWH) an kampanya ala kontra ha guinkokonsidera nga "epal" Tarpaulins nga nagsasarang kasumpay han pagbisita ha nasud ni Pope...
TACLOBAN CITY - Umabot ha Tacloban an lalaki nga naglakat tikang ha Brgy. Kahusayan, Bitaotao, Bukidnon kasumpay han iya pagtambong han pagbisita ni Santo Papa yana nga Enero...
PALO, Leyte -- Guinklaro han Archbishop han Palo ngan sugad man han organizing committee han papal visit nga waray mga pulitiko an ada ha sulod han venue nga kun...
CATBALOGAN CITY - Naghimu na an mga opisyal han Samar hin kasarabutan para han ighahatag nga assistance para han mga nabiktima han Landslide ha Catbalogan, Samar durante han pag-igo han...
TACLOBAN CITY - Nagpagawas hin advisory an National grid Corporation of the Philippines (NGCP) nga magkakamay-ada hin 6 ka oras nga power outage yana, Sabado nga adlaw. Subay ha...
TACLOBAN CITY- Tikang ha report han Department of Health Regional Office-8, umabot na ha 58 an mga nabiktima han pabuto tikang han kapaskuhan kutob han pagtapo han bagyong tuig. Nakaangkon...
TACLOBAN CITY- Sasadhan ha sulod hin tulo ka adlaw, bago ngan mahuman an pagbisita ni Pope Francis ha Leyte an kadagatan nga nagpapalibot ngan harani ha Daniel Z....
Contact Us
Nimfa Patawaran
Acting Station Manager
Matronelio Manaog Jr
Asst. Station Manager
Address:
4th Floor Esperas Bldg.
Real Street, Tacloban City
Contact Numbers:
(053) 523-0951 | 321-6357
e-mail:
This email address is being protected from spambots. You need JavaScript enabled to view it.
Call Sign: DYTX
Frequency: 95.1 mHz
Radiated Power: 10,000 Watts
Anchormen
BUTCH MANOG
Bombo Reports Ist/2nd/3rd Edition
MATRONELLO F. MANAOG JR.
Bombo Hanay Bigtime and Kahapon Lamang
MA. NIMFA C. PATAWARAN
Bombo Hanay sa Udto
ROCKY M. LESIGUES
Zona Libre


text:
TACLOBAN CITY- Malinampuson nga nadakop han mga tinaglawas han Criminal Investigation and Detection Group an 3 nga mga pugante.
Pinaagi han Oplan Pagtutugis nga programa han mga otoridad in nadakop an mga suspect nga hira Bernadeth Perol han Brgy. 5 Catbalogan City, nga may kaso nga Oral Defamation, Teodorico Dangataw Jr, 21 anyos han Brgy. Cambahanon Alangalang Leyte nga may kaso hin Rape, ngan Jaypee Rodriguez han Brgy. 62 Sagkahan Tacloban City.
Hi Rodriguez in ginsesering usa nga pugante han Tacloban City Jail, usa han mga naka puga durante han paglasurbo han Bagyong Yolanda.
Nakatalaan na yana nga i turn over an mga nagkadadakop nga mga suspect ha tagsatagsa nga mga korte diin gin palusaran hin mandamyento de aresto an mga ini.
Samtang an Oplan Pagtutugis nga programa han Philippine National Police in gin himugso han buhatan ha panuyo nga ma i account an mga nagtatago ha balaud.


text:
Istorya 20: Nagkaproblema hi Dina
NAKIKITA mo ba dinhi hini nga retrato kon hin-o an gindadaop ni Dina? Oo, makikigkita hiya ha mga daraga nga naukoy ha tuna han Kanaan. Ha imo hunahuna, malilipay ba an iya tatay nga hi Jakob kon mahibaro mahitungod hini? Basi mabaton ini nga pakiana, hinumdumi an panhunahuna nira Abraham ngan Isaak mahitungod ha kababayin-an ha Kanaan.
Nadiri hi Abraham nga mag-asawa an iya anak nga hi Isaak hin taga-Kanaan. Ngan nadiri liwat hira Isaak ngan Rebeka nga an ira anak nga hi Jakob mag-asawa hin taga-Kanaan. Maaram ka ba kon kay ano?
Tungod kay an mga taga-Kanaan nagsisingba ha palso nga mga dios. Diri hira maopay nga magin bana ngan asawa, o magin duok nga mga sangkay. Salit, sigurado kita nga diri malilipay hi Jakob nga an iya anak nga hi Dina nakikisangkay hini nga mga daraga nga taga-Kanaan.
Sugad la han ginlalaoman, nagkaproblema hi Dina. Nakikita mo ba dinhi ha retrato an lalaki nga taga-Kanaan nga nagkikinita kan Dina? Sikem an iya ngaran. Usa ka adlaw han binisita hi Dina, ginpirit hiya ni Sikem nga dumirig ha iya. Sayop ini tungod kay an mag-asawa la an puydi magdirig. Ini nga maraot nga ginbuhat ni Sikem kan Dina nagresulta hin mas daku pa gud nga problema.
Han hinbaroan han kabugtoan nga kalalakin-an ni Dina an nahitabo, nasina gud hira. Duha ha ira, hira Simeon ngan Lebi, an nasina gud salit kinadto hira ha syudad nga may-ada dara nga mga espada ngan tigda nga ginsulong an kalalakin-an. Ginpatay nira ngan han ira iba nga kabugtoan hi Sikem ngan an ngatanan nga kalalakin-an. Nasina gud hi Jakob tungod hini nga maraot nga ginbuhat han iya mga anak.
Ano an tinikangan hini nga mga problema? Tungod kay hi Dina nakisangkay ha mga tawo nga diri nasunod ha mga balaud han Dios. Diri naton karuyag nga magkaada hin sugad nga mga sangkay, diri ba?
Genesis 34:1-31.
Mga pakiana
- Kay ano nga diri karuyag nira Abraham ngan Isaak nga mag-asawa an ira mga anak hin taga-Kanaan?
- Nalipay ba hi Jakob nga an iya anak nga hi Dina nakisangkay ha mga daraga ha Kanaan?
- Ha retrato, hin-o an lalaki nga nagkikinita kan Dina, ngan ano an maraot nga iya ginbuhat?
- Ano an ginbuhat han kabugtoan ni Dina nga hira Simeon ngan Lebi han hinbaroan nira an nahitabo?
- Nalipay ba hi Jakob ha ginbuhat nira Simeon ngan Lebi?
- Ano an tinikangan han mga problema han pamilya?
Dugang nga mga pakiana
- Basaha an Genesis 34:1-31.
Makausa la ba nakig-upod hi Dina ha mga daraga ha Kanaan? Isaysay. (Gen. 34:1)
Kay ano nga may baratunon hi Dina ha kawara han iya pagkabirhin? (Gal. 6:7)
Paonan-o maipapakita han mga batan-on yana nga ginlilikyan gud nira an ginbuhat ni Dina? (Prob. 13:20; 1 Kor. 15:33; 1 Juan 5:19)


text:
Hiruhimangraw:Caiman crocodilus
Mabibilngan dinhi - nagkikinahanglan hin paghubad[igliwat | edit source]
Sumala ha Catalogue of life, mabibilngan ini nga species ha "Brazil, Colombia, Costa Rica, Ecuador, El Salvador, Guatemala, Honduras, Mexico, Nicaragua, Panama, Peru (Pasco etc.), Surinam, French Guiana, Guyana, Tobago, Trinidad, Venezuela, Bolivia Cuba (introduced), Isla de Juventud (=Isla dePinos; introduced)". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (talk) 14:19, 11 Marso 2013 (UTC)


text:
Sosyolohiya
An sosyolohiya o sosyolehiya[1] (tikang ha Linatin: socitus, "kaupod"; ngan an pagdugtong-ha-kataposan -olohiya, "an pag-aram han", tikang han Griyego λόYoς, lógos, "kaaram") amo an sistematiko ngan siyentipiko nga pag-aram han sosyudad ngan pamatasan han sosyudad. An research ha sosyolohiya naglalakip tikang han pag-analisar hin magdali nga mga pagkita hin mga diri-magkilala nga mga tawo ha dalan ngadto han pag-aram han pankalibotan nga mga sosyal nga proseso. Dadamo nga mga larangan ha sakob hini nga disiplina nanginginlabot han mga paki-ana han unan-o ngan kay-ano in mga tawo naha-organisa ha sosyudad, komo mga indibidwal o mga api hin mga katig-uban, mga grupo, ngan mga institusyon. Komo akademiko nga disiplina, it sosyolohiya ginkikita nga usa nga sanga hin siyensya sosyal.
Durudilain nga Gobyerno
1. Kahadian/Dinastiya (Iningles:Kingdom/Dynasty) (Pambansa:Kaharian/Dinastiya)
2. Estadu (Iningles:States) (Pambansa:Estado)
3. Republika (Iningles:Republic) (Pambansa:Republika)
4. Komunismo (Iningles:Communism) (Pambansa:Komunismo)
5. Parliyaminti (Iningles:Parliament) (Pambansa:Parliyamente)
6. Ug ibba pa
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 345.


text:
Florante at Laura
An Florante at Laura (ha Winaray: Florante ngan Laura) ni Francisco Balagtas usa nga romantiko nga siday ngan han mga obra maestra ha literatura han Pilipinas. An bug-os nga titulo hini ha Tinag-alog amo an: Pinagdaanang Buhay nina Florante at Laura sa Kahariang Albanya: Kinuha sa madlang "cuadro histórico" o pinturang nagsasabi sa mga nangyayari nang unang panahon sa Imperyo ng Gresya, at tinula ng isang matuwain sa bersong Tagalog. Ginsurat ini ni Balagatas samtang ginpriso hiya han ika-19 nga siglo. Ginhalad ini nga siday ni Balagtas kan Maria Asuncion Rivera nga iya gin-uyaban, nga gin-agnayan nga "M. A. R." ngan tinawag nga "Celia" dida han paghalaran o dedikasyon "Kay Celia" (kon ha Winaray: "Kan Celia").


text:
Xi Jinping
Hi Xi Jinping (kaluwas [ɕǐ tɕînpʰǐŋ], natawo 15 Hunyo 1953) amo an Mangulo han Kanan Katawhan Republika han Tsina, Maghirilom nga Kasahiran han Partido Komunista han Tsina, ngan an Mangulo han Namumutnga nga Komisyon Militar. Komo Maghirilom nga Kasahiran han Partido, ex officio nga api gihapon hiya han Permanente nga Komite han Politburo han PKT, an de facto nga gihataasi nga nahimo hin mga desisyon ha Tsina.
Anak hiya han beterano nga komunista nga hi Xi Zhongxun, ngan hi Xi Jinping sinmaka tikang ha mga ranggo ha politika ha mga lalawigan ha daplin han dagat ha Tsina. Nag-alagad hiya nga Gobernador han Fujian ha butnga han 1999 ngan 2002, sunod komo Gobernador ngan hefe han partido han harani nga lalawigan han Zhejiang ha butnga han 2002 ngan 2007. Sunod han pagpaiwas ha puwesto kan Chen Liangyu, ginbalhin hi Xi ngadto ha Shanghai komo hefe han partido hin madali la nga panahon han 2007. Ginpasaka hi Xi ngadto han hataas nga pamunoan han Oktubre 2007, nga gin-andam nga magsunod kan Hu Jintao.
Hi Xi yana amo an nangunguna han ikalima nga henerasyon hin pagpamuno ha Kanan Katawhan Republika han Tsina.[1] Nagpatawag hiya hin bag-o nga kampanya patok han pangorakot, padayon nga reporma hin ekonomiya, buklad nga pagpangita han pagdumara, ngan hin bug-os nga nasodnon nga pagpukaw ha ilarom han neologismo nga "Inop nga Tsino".[2]
Mga kasarigan[igliwat | edit source]
- ↑ deckblatt-ca-data sup-form.pdf. (PDF) Ginkità dida han 20 Oktubre 2010.
- ↑ Xi Jinping calls for a Chinese dream, Daily Telegraph. Ginkità dida han 03-20-2013.


text:
Mga Syudad han Pilipinas
In syudad (tikang han Kinatsila nga ciudad; city ha Iningles) usa ka handana hin gobyerno lokal ha Pilipinas. It mga syudad parehos nga ranggo o level sugad han mga bungto, pero ha ilarom han Local Government Code han 1991, it mga syudad mayda darudako nga bahin tikang han internal revenue allotment (IRA) nga kabahin han budget han syudad. It mga syudad, sugad hit mga bungto, nanlalakip hin mga baranggay ug pinamumuno-an hin mga opisyales nga ginpipili sugad hiton Mayor o Alkalde nga Hefe Ehekutibo Lokal, Bise-Mayor o Bise-Alkalde, ngan mga konsehales pati gihapon mga opisyales nga gin-appoint nga namumuno han mga dirudilain nga mga opisina lokal nira.
Kitaa gihapon[igliwat | edit source]
Mga Sumpay ha Gawas[igliwat | edit source]
- League of Cities of the Philippines (LCP)
- Philippine Clean Cities Project
- Location map of the largest cities (World Gazeteer) (baga hin mayda mga sayop)
Ini nga pakli gintikang pinaagi han paghubad han Iningles nga bersyon hinin nga artikulo. Pwede ka makabulig pinaagi han paghubad han mga parte nga waray pa maihubad ha Winaray.


text:
Leonidas I
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Leonidas (ha Kinatsila: Leónidas; ha Griyego: Aewvίδaς - "anak hin leon", "sugad hin leon") usa nga hadi han Sparta, an ikanapulo kag pito nga hadi han Agiada nga linea, usa han mga anak ni Hadi Anaxandridas II han Sparta, nga gintutuohan nga tikang kan Heracles an katulinan. Hi Leonidas usa hin tulo nga anak: mayda ni magurang nga bugto nga hi Dorieus ngan in manghod nga bugto nga hi Cleombrotus, nga namuno komo rehensya hin panahon han kamatay ni Leonidas ugsa hiya ginsaliwanan ni Pausanias nga anak ni Cleombrotus. Hi Leonidas nagsunod han iya tunga-nga-bugto nga hi Cleomenes I, posible dida han tuig 489 o 488 BC, ngan naasawa niya an anak nga babaye ni Cleomenes nga hi Gorgo. An ngaran ni Leonidas nagin bayanihon hin status tungod han panhinabo didto han Pag-awayan ha Thermopylai.
Ha popular nga kultura[igliwat | edit source]
- Dida han salida nga The 300 Spartans (1962), an nagdará han papel ni Leonidas amo an aktor nga hi Richard Egan
- Dida han salida nga 300 (2007), an nagdará han papel ni Leonidas amo an aktor nga hi Gerard Butler
- Dida han spoof nga pelikula United 300 hi Scott Burn an nagdará han papel ni Leonidas.
- Dida han spoof nga pelikula Meet the Spartans hi Sean Maguire an nagdará han papel ni Leonidas.


text:
Metro Manila
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Metropolitano nga Manila (ha Iningles: Metropolitan Manila; ha Tinag-alog: Kalakhang Maynila) o Nasodnon nga Kapital nga Rehiyon (ha Iningles: National Capital Region (NCR); ha Tinag-alog: Pambansang Punong Rehiyon) amo an kapital han Pilipinas ngan usa han mga katloan nga pinakadako hin populasyon nga mga metropolitano nga kahaluag han kalibutan. It Metro Manila usa han duha nga mga designar nga mga metropolitano nga kahaluag han Pilipinas, ngan an sugad gihapon hini amo an Metro Cebu.
An Metro Manila amo an metropolitano nga kahaluag nga naglalakip han syudad han Manila, ngan hin napulo kag unom nga mga nagpapalibot nga mga syudad ngan bugnto, upod an Syudad han Quezon, an kapital tikang han 1948 tubtob 1976. It Metro Manila amo an politikal, ekonomiya, sosyal ngan kultura nga sentro han Pilipinas, ngan usa han mga modero nga mga metropolis ha Timugan nga Asya. Damo nga mga lokal ha Syudad han Manila ngan ha mga probinsya an natawag hit rehiyon nga Manila la, bisan man kon ini diri ginkakauyonan hin mga lokal tikang han iba nga dapit han metropolis. It Metro Manila agsob nga ginpapahalipot nga M.M..
It Metro Manila amo an gigutiayi han mga administratibo nga rehiyon, pero amo ini an pinakadako hin populasyon ngan pinakahitaas an densidad hin populasyon, kay mayda hini populasyon nga 9,932,560 (sumala han 2000 nga census) hin kahaluag nga mga 636 ka kwadrado nga kilometro la an kadako. Amo la liwat ini an rehiyon nga waray mga probinsya. Ginsasapitan an rehiyon han mga lalawigan han Bulacan ha amihanan, Rizal ha sidlangan, ngan Cavite ug Laguna ha salatan. It Metro Manila nahamutnga gihapon han Bahia han Manila ha salatan ngan han Laguna de Bay ha timugan o salatan-sidlangan ngan an Salog han Pasig nasubay ha butnga hinin duha nga mga katubigan ngan nagtutunga hit rehiyon.
An pamulong nga Metro Manila diri angay igkalipat han metro nga riles nga sistema han rehiyon, ngan an pulong nga metro mismo pirme ginagamit ha pagtawag han metropolitano nga lugar (sugad ha the metro). An mga agi-anan nga riles tinatawag ha ira mga pagpahalipot sugad han LRT ngan an MRT, nga kilalado liwat nga Light Rail Transit ngan Metro Rail Transit respectivamente.
Ha papel, it Manila amo an pinili nga kapital nga lingkoranan han gobyerno han Pilipinas, pero ha tinuod, an mga lingkoranan han gobyerno nahamutang ha dirudilain nga mga dapit han Metro Manila. An ehekutibo ngan administratibo nga lingkoranan han gobyerno nahamutang ha Manila, pati gihapon an judikatura. An hitaas nga balayan han lehislatura (an Senado han Pilipinas) nahamutang ha Syudad han Pasay, samtang an ubos nga balayan (an Kapulongan hin mga Representante han Pilipinas) ha Syudad han Quezon.
Mga syudad ngan mga bungto[igliwat | edit source]
An Metro Manila nahibug-os hin napulo kag unom (16) nga mga syudad ngan usa (1) nga mga bungto. An tagsa bungto ngan syudad pinamunoan hin alkalde o mayor nga api han Metro Manila Mayor's League, nga kabahin han Metropolitan Manila Development Authority (MMDA).
¹ 2007 nga Census 2 Upod in mga baranggay nga gin-aawayan han mga syudad han Makati ngan Taguig.
An Metro Manila or the National Capital Region (NCR) diri sugad han iba nga mga rehiyon nga ginbahinbahin ngadto hin mga probinsya kondi ginbahin ini ngadto hin upat nga waray-function nga mga distrito, nga gintirok pinaagi ha heyograpiya nga batikan nga ginreperensya ha Salog han Pasig. Ini nga mga distrito ginhimo dida han 1976 pero waray ini mga lokal nga gobyerno ngan waray representasyon ha kongreso, diri sugad han mga probinsya. Gingagamit la ini nga mga distrito para hin mga panuyo hin fiscal ngan istadistika.
An mga syudad ngan bungto ha sakob han NCR ginbahin han upat nga mga distrito hin sugad hini:
- Syahan nga Distrito: Syudad han Manila
- Ikaduha nga Distrito: Syudad han Mandaluyong, Syudad han Marikina, Syudad han Pasig, Syudad han Quezon, San Juan
- Ikatulo nga Distrito: Syudad han Caloocan, Syudad han Malabon, Syudad han Navotas, Syudad han Valenzuela
- Ika-upat nga Distrito: Syudad han Las Piñas, Syudad han Makati, Syudad han Muntinlupa, Syudad han Parañaque, Syudad han Pasay, Pateros, Syudad han Taguig


text:
Aurora (lalawigan)
An Aurora usa nga lalawigan o probinsya han Pilipinas nga nahamutang ha Butnga nga Luzon nga rehiyon. An kapital hini amo an Baler ngan ginsasapitan ini, tipatuo tikang ha salatan, han mga lalawigan han Quezon, Bulacan, Nueva Ecija, Nueva Vizcaya, Quirino, ngan Isabela. Ha sinirangan han Aurora amo an Dagat Pilipinhon.
2000 nga census—173,797 (ika-10 nga giguti-ayi)
Densidad—54 ha tagsa km² (ika-5 nga gihamobo-i)
Mga Dagko nga Syudad—0
Mga Komponent nga Syudad—0
Mga Bungto—8
Mga Baranggay—151
Mga Distrito ha Kongreso—1
Ugsa han 1979, an Aurora kabahin han lalawigan han Quezon. An lalawigan han Aurora ginngaranan ha dungog ni Aurora A. Quezon, an asawa ni Presidente Manuel L. Quezon, an presidente han Mankomunidad Pilipinhon o Philippine Commonwealth, nga amo an ginkuhaan han ngaran han gintikangan nga probinsya.
Sulod
Katawhan ngan Kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Aurora ginbahin ngadto hin walo (8) nga mga bungto.
Mga Bungto[igliwat | edit source]
Pisikal[igliwat | edit source]
Kaagi[igliwat | edit source]
An Aurora han una usa nga sub-probinsya han Quezon, ngan an Quezon liwat an ngaran han una Tayabas.


text:
JudasTrese wrote:
salamat, padi. diri ak higara han pagyiyinakan hini nga waray pero nakakasabot ak. an akun mga kag-anak ay taga dida ha calbiga pero didto na kami ha pasig dumako. karuwag ko nga higara han pagwaray-waray kay ito man han atun pinagbuhatan.
huh, hirap
. kailangan ko sigurong mapadalas ang pagtambay dito para matuto ako. bro life, paki correct nalang ha. salamat (ano ba sa waray ang salamat?)
Maupay nga gab-i padi!
It winaray han salamat? amola gihap salamat! Maupay nga nag-hihingyap ka nga mabaro pagyinakan hin winaray...Nagpapamatuod la nga diri ka nangangalimot it im gin-tikangan...
Ayaw la kaawod pag-bisita didi ha waray-waray forum..Open ak pagtutdo ha imo hin winaray nga yinaknan..


text:
Jolo, Sulu
- Ini nga artikulo mahitungod han bungto. Para han isla, kitaa iton Isla han Jolo.
An Jolo usa nga ikatulo nga klase nga bungto ha lalawigan han Sulu ha Pilipinas. Amo ini an kapital nga bungto han Sulu. Sumala han census han tuig 2000, mayda ini populasyon nga 87,998 ka tawo ha 12,814 nga panimalay.
Nahimutang ini ha Isla han Jolo.
Mga Baranggay[igliwat | edit source]
An Jolo ginbahin ngadto hin walo (8) nga mga baranggay.
- Kambing
- Kanlagay
- Karungdong (Pob.)
- Masjid Bayle
- Masjid Punjungan
- Pang
- Pangdan Pangdan
- Pitogo
- Tunggol


text:
Aveiro (distrito)
An Distrito han Aveiro usa nga distrito han Portugal. Nahamutang ini ha butnga nga daplin han dagat nga rehiyon han Portugal. An kapital han distrito amo an syudad han Aveiro.
An distrito han Aveiro ginsasapitan ha amihanan han distrito han Porto, han distrito han Viseu ha sidlangan, han distrito han Coimbra ha salatan ngan han Kalawdan Atlantico ha katundan.
Mga munisipyo[igliwat | edit source]
An distrito nahimo hin napulo kag siyam (19) nga mga munisipyo:
- Águeda
- Albergaria-a-Velha
- Anadia
- Arouca
- Aveiro
- Castelo de Paiva
- Espinho
- Estarreja
- Ílhavo
- Mealhada
- Murtosa
- Oliveira de Azeméis
- Oliveira do Bairro
- Ovar
- Santa Maria da Feira
- São João da Madeira
- Sever do Vouga
- Vagos
- Vale de Cambra


text:
Our Lady Of Medjugorje
Messages From 2013 In Waray-Waray
Tugon ha petsa Enero 02, 2013 "Hinigugma ko na mga anak, upod an kadak-on na gugma ngan pasensya, hingkamot ko himo-on sugad han akon an iyo mga kasing-kasing. Hingkamot ko, dida ha akon ehemplo, na maka-tudro ha iyo hin pagpa-ubos, pagka ma-aram ngan paghigugma tungod na kinahanglan ko kamo; di-re ako makakahimo kon waray kamo, mga anak. Oyon ha kabobot-on han Diyos, pinipili ko kamo, dida han Iya kakusog, pinakukusog ko liwat kamo. Sanglit, mga anak, ayaw kahadlok pag-abre han iyo mga kasing-kasing ha akon. Ihahatag ko i-ne ngatanan ha Anak ko, ngan pagbalos, i-reregalo Niya ha iyo an Diyos-non na kalinaw. Dadad-on niyo i-ne ha tanan na makakasugat niyo, mag-titestigo kamo han higugma han Diyos pa-agui hiton iyo kinabuhi ngan i-hahatag niyo na pan-regalo an Anak ko pa-agui mismo han iyo kalugaringon. Pa-agui han pag hihi-usa, pag pupu-asa ngan pag a-ampo, u-una ako ha iyo. Di-re masusuklan an paghihigugma ko. Ayaw kahadlok. Mga anak, ig-ampo an mga magbarantay. Hina-ut unta na sarado an iyo mga im-im ha tanan na paghuhusga, kay ayaw kalimot na pinili hira han Anak ko ngan Hiya la an may katungod mag husga. Salamat ha iyo." 01/02/2013
Tugon ha petsa Enero 25, 2013 "Hinigugma ko na mga anak! Ngan yana nga adlaw, tinatawag ko kamo para ha pag-ampo. Hina-ut unta na an pag-ampo niyo masugad kadig-on hin usa nga buhi na bato, hasta nga pa-agui han iyo mga kinabuhi, mahimo kamo nga taga-testigo. Mag-testigo han katahum hiton iyo pag-sarig. A-ada ako u-pod niyo ngan taga-hangyo atbang ha Anak ko para han usa-usa ha iyo. Salamat han iyo pag-tagad ha tawag ko." 01/25/2013
Tugon ha petsa Pebrero 02, 2013 "Hinihigugma ko na mga anak, higugma an nagdadara ha akon ngada ha iyo - higugma na gusto ko i-tudro liwat ha iyo - higugma na tinu-od; higugma na pinakita ha iyo han Anak ko hadton pagkamatay Niya ha Krus tungod hin paghihigugma ha iyo; higugma na permi andam magpasaylo ngan mangaro liwat hin pasaylo. Ano ka dako an iyo paghihigugma? Masulob-on an akon kinag-anak na kasing-kasing kabibiling hin paghigugma dida ha kasing-kasing niyo. Di-re kamo andam para i-hatag pa-ubos an iyo kabobot-on, upod an higugma, ha kabobot-on han Diyos. Di-re kamo makakabulig ha akon na i-pahibaro an paghihigugma han Diyos ha ngatanan na di-re pa ma-aram hi-ne, tungod nga waray ha iyo an tinu-od na paghigugma. I-consagra an iyo kasing-kasing ha akon ngan u-una ako pag dara ha iyo. Tutudru-an ko kamo magpasaylo, maghigugma han iyo mga ka-away ngan mabuhi ka-oyon han Anak ko. Ayaw ikahadlok an iyo kalugaringon. Ha mga kakuri-an o kasakit, di-re kakalimutan han Anak ko an mga naghihigugma. Tutupad ako dida ha ligid niyo. Akon i-hahangyo ha Langit-non na Amay an waray katapusan na hayag han katinu-oran ngan paghihigugma para i-ne an mag hahayag ha iyo. Ig-ampo niyo an iyo mga magbarantay para, pa-agui hiton iyo pag pupu-asa ngan panga-ngade, makaka-una hira, dara kamo, hin paghigugma. Salamat ha iyo." 02/02/2013
Tugon ha petsa Pebrero 25, 2013 "Hinigugma ko na mga anak! Yana nga adlaw, tinatawag ko kamo ha pag a-ampo. Hinuhugot kamo han sala tikadto ha kalibutan-on na mga butang ngan nakanhi ako para unahan kamo tikadto ha pagka santo-hanon ngan ha mga butang na Diyos-non, pero nag hihimakuri pa kamo ngan inu-ubos an iyo kusog ha a-way han kaupayan ngan kademonyohan na a-ada ha iyo. Sanglit, mga anak, mag-ampo, mag-ampo, mag-ampo kamo tubtub na an pag a-ampo mahihimo nga kalipay niyo ngan an kinabuhi niyo hihimo-on madali na paglakad tikadto ha Diyos. Salamat han iyo pag-tagad hi-ne nga tawag ko." 02/25/13
Tugon ha petsa Marso 02, 2013 "Hinigugma ko na mga anak! Ino-otro ko, ha inay-non na tawag, na di-re kamo magpatig-a han kasing-kasing. Ayaw i-sara an iyo mata ha mga pahimang-no pa-abot ha iyo han Langit-non na Amay dara hin pag higugma. Hinihigugma ba niyo Hiya labaw ha ngatanan? Nagbabasul ba kamo na masukot makalimot, na tungod han dako na pag higugma, sinugo Niya an Iya Anak para magtubos ha aton dida ha Krus? Nagbabasul ba kamo na di-re pa niyo kinakarawat an tugon Niya? Mga anak ko, ayaw kontraha an higugma han Anak ko. Ayaw kontraha an pagla-um ngan pagkalinaw. U-pod an iyo pag a-ampo ngan pag pupu-asa, i-wawara han Anak ko dida han Iya krus an kasiruman na gusto mag-libot ngan mag-hadi ha iyo. Tatagan kamo Niya hin kusog para ha bag-o na kinabuhi. Pagka-buhi na o-oyon ha Anak ko, an hihimo ha iyo na bendisyun na hahatag pagla-um para ha ngatanan na may sala, na a-ada pa ha kasiruman han mga sala. Mga anak ko, magbantay kamo. Ako, na Inay, u-upod ha iyo pagbantay. Nag a-ampo ngan nagbabantay ako labi na para han mga guin tawag han Anak ko na taga dara han silaw ngan pagla-um para ha iyo - ha mga pade na hira an magbarantay niyo. Salamat ha iyo." 03/02/13
Marso 18, 2013 Tinu-ig na Pagpapakita kan Mirjana
An pinapakita-an na hi Mirjana Dragicevec-Soldo nagka-ada hin pakita adlaw-adlaw tikang ha petsa Hunyo 24, 1981 tubtob ha Disyembre 25, 1982. Dida han katapusan na inadlaw na pagpakita, guin hatag ha iya han aton Mahal na Birhen an ika napulo na tugon-sekreto, ngan nagsiring na usa ka beses kada tu-ig nala hiya magpapakita, ha kada petsa 18 han Marso. Amo i-ne an tinu-ig na nahitabo tikang hadto. Yukot-yukot na mga deboto an nag tirok pa-ngade han Rosario. An pag papakita inabot tikang 13:52 tubtob 13:58 (1:52 tubtob 1:58 han kulop, oras didto ha ira).
"Hinigugma ko na mga anak! Guin tatawag ko kamo na, upod an kumpleto na pagsarig ngan kalipay, parayga an Ngaran han Guino-o, ngan, adlaw-adlaw pasalamati Hiya tikang ha iyo kasing-kasing, an dako na paghigugma Niya. Dida han pag higugma na pinakita han Anak ko ha Krus, guin hatag ha iyo an posibilidad na maperdonahan ha ngatanan; para di niyo ika-awod o mag-tago, ngan dara han ka hadlok, di niyo a-abrehan an porta han iyo kasing-kasing para ha Anak ko. Ha ka-iba, mga anak ko, balik kamo pag-oyon ha Langit-non na Amay para mahigugma niyo an iyo kalugaringon sugad han pag hihigugma ha iyo han akon Anak. Kon mahihigugma niyo an iyo kalugaringon, mahihigugma niyo liwat an mga iba; dida ha ira, matatan-aw niyo an akon Anak ngan masasabtan niyo an kadako han Iya paghihigugma. Ika buhi an pag-sarig! Pa-agui ha akon, guin a-andam kamo hit akon Anak para ha mga trabaho-on na gusto Niya matuman pa-agui ha iyo - mga trabaho-on na mag hahatag pagdayaw han Iya gahum. Tagui Hiya han iyo pasalamat. Pasalamati Hiya labi na para ha mga pade na magbarantay niyo - hira na kabulig niyo makabalik ha Langit-non na Amay. Nagpapasalamat ako ha iyo, mga anak ko. Salamat ha iyo."
Tugon ha petsa Marso 25, 2013 "Hinigugma ko na mga anak! Yana na panahon hin grasya, tinatawag ko kamo na kuha-a ngan dad-a ha iyo mga kamot an krus han akon hinigugma na Anak, na hi Hesus, ngan hunahuna-a upod pag-ampo an kakuri-an han pasyon ngan pagkamatay Niya. Hina-ut unta na an kakuri-an na guin a-antos niyo mahi-usa han Iya kakuri-an, ngan dada-ug an pag higugma, kay Hiya, na higugma mismo, an nag hatag han Iya kalugaringon tungod hin pag hihigugma para i-salbar an usa-usa ha iyo. Mag-ampo, mag-ampo, mag-ampo tubtub ngada hiton pag-hari han pag higugma ngan kalinaw dida ha iyo mga kasing-kasing. Salamat han iyo pag tagad ha tawag ko." 03/25/13
Tugon ha petsa Abril 02, 2013 "Mga hinigugma ko nga mga anak, guin tatawag ko kamo ha espiritu-hanon na pakig-usa upod an akon Anak. Guin tatawag ko kamo, pa-agui hin pag-ampo, ngan an Santos na Misa nga dida guin u-usa kamo upod an akon Anak para mapareho kamo ha Iya; nga, sugad ha Iya, andam kamo unta pag tuman permi hiton kabobot-on han Diyos, di-re nga matuman niyo an iyo kabobot-on. Kay, mga anak, oyon ha kabobot-on han Diyos, nga nabuhi ngan a-ada kamo, ngan kon waray an kabobot-on han Diyos, waray guihapon kamo bisan ano pa. Dara hit akon pagka nanay, guin hahang-yo ko, gamita iton iyo kinabuhi para ipasabot an matahum nga himaya han Diyos kay, dida hi-ne nga pa agui, dadaygon liwat niyo an iyo kalugaringon oyon han Iya kabobot-on. Ipakita ha ngatanan an iyo pagka mapa-inobsanon ngan pag higugma ha mga kabugto-an harani ha iyo. Dida hiton pagka mapa- inobsanon ngan pag higugma, guin salbar kamo han Anak ko ngan inabrehan pa Niya an agui-an tikadto ha Langit-non nga Amay. Hangyo ko ha iyo, sigue-ha iton pag-abre han agui-an pakadto han Langit-non nga Amay para ha ngatanan nga di-re pa ma-aram ha Iya ngan waray pa mag-abre han ira kasing-kasing para han Iya pag-higugma. Pa-agui han iyo kinabuhi, abre-hi an agui-an ha ngatanan na nagbibiling pa han katinu-oran. Mga anak, mag apostoles kamo ha akon para di-re kanugon an iyo kinabuhi. Ayaw kalimot na a-atubang kamo ha Langit-non nga Amay para sumatan Hiya bahin han iyo kalugaringon. Mag-andam kamo! Ino-otro ko an akon pahimangno, ipag-ampo an ngatanan nga guin tawag han akon Anak, nga an kamot nira guin bendisyunan Niya, ngan ha iyo hira guin regalo. Mag-ampo, mag-ampo ipag-ampo hira na magbarantay niyo. Salamat ha iyo." 04/02/13
Tugon ha petsa Abril 25, 2013 "Hinigugma ko nga mga anak! Pag-ampo, pag-ampo sigueha an pag-ampo tubtob ngada pag-abre han iyo kasing-kasing u-pod an pag-sarig sugad han pag-abre hiton bukad dara hit pamalandong han adlaw. Yana, panahon hin grasya hatag han Diyos kay a-anhi ako pero harayo kamo ha akon kasing-kasing. Busa, tawag ko an iyo pag liwat diretso ngadto ha pagka Diyos-non ngan pag a-ampo han pamilya. Hina-ut na a-abot ha iyo permi an kaupayan dara han mga Sagrado nga Surat. Hatag ko ha iyo ngatanan an akon kinag-anak nga bendisyon. Salamat han iyo pag-tagad hi-ne nga tawag ko." 04/25/2013
Tugon ha petsa Mayo 2, 2013 "Hinigugma ko nga mga anak; Ino-otro ko pag tawag ha iyo nga mag-higugma kamo ngan di-re mag-husga. Tungod hiton kabobot-on han Langit-non nga Amay, nakada ha iyo an akon Anak para mag-salba ngan mag-tudlok ha iyo han dalan tikadto han pagka-salbar, di-re para mag-husga ha iyo. Kon pag- sunod ha Anak ko an gusto niyo, ayaw pag-husga bisan kan hin-o man, kundi mag-higugma kamo sugad han higugma nga hatag ha iyo han Langit-non nga Amay. Ngan kon nakukuri-an na kamo, kon natutumba na kamo dara han kabug-at hiton krus, ayaw wadla an pag-sarig, ayaw pag-husga, imbes , hinumduma nga guin higugma kamo ngan dayawon niyo an Langit-non nga Amay tungod han Iya pag higugma ha iyo. Mga anak ko, ayaw pag-liko paharayo hiton dalan nga akon guin u-unahan para ha iyo. Ayaw pag-pitad nga di-re manla nag-lilikay tikadto ha waray katalwasan. Hina-ut unta nga makuha niyo an kusog dara hin pag- ampo ngan pag pupu-asa para mabuhi kamo sunod hiton gusto han Langit-non nga Amay; na unta himo-on kamo nga akon apostoles hin pag-sarig ngan pag-higugma; na unta an iyo kinabuhi mahimo nga bendisyon para ha mga tawo na makikita niyo; na unta mahi-usa kamo u-pod an Langit-non nga Amay ngan an akon Anak. Mga anak ko, amo la i-ne an tinu-od, tinu-od nga dadara ha iyo tikadto ha pag babag-o, ngan para han pag babag-o hiton di-re pa nakirara ha akon Anak - ha ngatanan nga di-re pa nasabut hiton tu-od nga proyba bahin hiton pag-higugma. Mga anak ko, guin tagan kamo han akon Anak hin mga pa-de nga mag-babantay ha iyo. Banta-yi ngan ig-ampo hi-ra ngatanan. Salamat ha iyo." 5/2013
Tugon ha petsa Mayo 25, 2013 "Hinigugma ko na mga anak! Yana nga adlaw, tinatawag ko na magmadig-on kamo ngan disidido ha pag-sarig ngan ha pag-ampo tubtub na, dara hit kakusog han iyo mga pag a-ampo, ma a-abrehan an kasing-kasing han akon hinigugma na Anak na hi Hesus. Mag-ampo kamo mga anak, mag-ampo hin waray hunong tubtub na mag-abre an iyo kasing-kasing ha pag-higugma han Diyos. A-ada ako upod niyo, nag-hahangyo ako para ha iyo ngatanan, ngan nag a-ampo para han iyo pag bag-o hin kinabuhi ngadto ha pagka Diyos-non. Salamat han iyo pag tagad hi-ne nga tawag ko." 05/25/2013
Tugon ha petsa Hunyo 02, 2013 "Hinigugma ko na mga anak, Yana nga panahon hin kago-ol, ino-otro ko an pagtawag ha iyo pag-kadto ha Anak ko – para sumunod ha Iya. Ma-aram ako hiton hapdos, pag-antos ngan kakuri-an, pero dida ha Anak ko, makaka-kita kamo hin diskanso; ha Iya, makaka-kita kamo hin kalinaw ngan pagka-salba. Mga anak, ayaw kalimot na guin tubos kamo han Anak ko dida han Iya Krus ngan nahimo kamo, pag-otro, na anak han Diyos; na makatawag pag-otro han Langit-non na Amay, na “Amay”. Para may tungod kamo ha Amay, mag-higugma ngan mag-pasaylo, kay an iyo Amay amo mismo an higugma ngan pag-papasaylo. Mag-ampo ngan mag pu-asa, kay amo i-ne an dalan ngadto han iyo pag-pupuro hin kalugaringon, amo i-ne an dalan pag-kikilala ngan pag-hihibaro han Langit-non na Amay. Kon nakahibaro na kamo han Amay, masasabtan niyo na Hiya la an tanan na kinahanglanon niyo. Komo nanay, gusto ko na an akon mga anak ma-upod ha komunidad hin nahi-usa na nga mga tawo, nga di-in an Pulong han Diyos amo an guin papamati-an ngan guin papatuman.* Sanglit, mga anak, kadto-a na an akon Anak. Pakig-usa ha Iya. Mahimo kamo na anak han Diyos. Higugma-a an iyo mga magbarantay sugad han pag-higugma han akon Anak ha ira hadton tinawag Niya hira para mag-serbisyo ha iyo. Salamat ha iyo." *Madi-in i-ne na guin pulong han aton Mahal na Birhen. 06/02/2013
Tugon ha petsa Hunyo 25, 2013 "Hinigugma ko na mga anak! Dara an kalipay ha kasing-kasing, hinihigugma ko kamo ngatanan ngan tinatawag ko na pa-harani kamo ha Imakulada na Kasing-kasing ko para madara ko kamo hin mas-harani pa ha akon Anak na hi Hesus, ngan para tagan kamo Niya han Iya kalinaw ngan pag-higugma, na amo iton mag-bubuhi ha kada usa ha iyo. Abre-hi an iyo kalugaringon, mga anak, ha pag-ampo – abre-hi an iyo kalugaringon ha akon pag-higugma. Ako an nanay niyo ngan di-re ko mahihimo nga baya-an kamo na kamo-kamo la, nga nag susudoy-sudoy dida hin sala. Guin tatawag kamo na mahimo nga mga anak ko, akon hinihi-gugma na mga anak, para ma-dara ko kamo ngatanan pag-presenta ngadto ha Anak ko. Salamat han iyo pag-tagad hi-ne nga tawag ko." 06/25/2013
Tugon ha petsa Hulyo 02, 2013 "Hinigugma ko na mga anak, dara an kinag-anak na pag-higugma, nag-hahangyo ako ha iyo na ihatag ha akon nga regalo iton iyo mga kasing-kasing, para ma-presenta ko hira ha Anak ko ngan ma-libre kamo - ma-libre kamo ha ngatanan kada-utan nga nag-kakarsel ngan nag-papaharayo ha iyo hin duro ha u-usa la nga Ma-upay - an Anak ko - ha ngatanan nga nag-dadara ha iyo ngadto han sayop nga dalan ngan nag-kukuha hiton kalinaw dida ha iyo. Gusto ko ma-una pag-dara ha iyo ngadto ha ka-libre han sa-ad han Anak ko, tungod kay gusto ko na iton kabobot-on han Diyos matuman ngatanan din-he; ngan pa-agui ha pakikig-usa niyo ha Langit-non na Amay, pa-agui ha pag pupu-asa ngan pag a-ampo, magka-ada apostoles han pag-hihigugma ha Diyos - apostoles na, ha libre na kabobot-on ngan dara an gugma, mag-sasabog han pag-higugma ha Diyos ngadto ha tanan na akon anak - apostoles na mag-sasabog han gugma ha pag-sarig ha Langitnon na Amay ngan permi mag a-abre ha mga porta han Langit. Hinigugma ko na mga anak, pa-abota an malipayon pag-higugma ngan pag-suporta ha magbarantay niyo, sugad han guin aro han Anak ko ha ira na ihatag ha iyo. Salamat ha iyo." 07/02/2013
Tugon ha petsa Hulyo 02, 2013 "Hinigugma ko na mga anak, dara an kinag-anak na pag-higugma, nag-hahangyo ako ha iyo na ihatag ha akon nga regalo iton iyo mga kasing-kasing, para ma-presenta ko hira ha Anak ko ngan ma-libre kamo - ma-libre kamo ha ngatanan kada-utan nga nag-kakarsel ngan nag-papaharayo ha iyo hin duro ha u-usa la nga Ma-upay - an Anak ko – ha ngatanan nga nag-dadara ha iyo ngadto han sayop nga dalan ngan nag-kukuha hiton kalinaw dida ha iyo. Gusto ko ma-una pag-dara ha iyo ngadto ha ka-libre han sa-ad han Anak ko, tungod kay gusto ko na iton kabobot-on han Diyos matuman ngatanan din-he; ngan pa-agui ha pakikig-usa niyo ha Langit-non na Amay, pa-agui ha pag pupu-asa ngan pag a-ampo, magka-ada apostoles han pag-hihigugma ha Diyos – apostoles na, ha libre na kabobot-on ngan dara an gugma, mag-sasabog han pag-higugma ha Diyos ngadto ha tanan na akon anak – apostoles na mag-sasabog han gugma ha pag-sarig ha Langitnon na Amay ngan permi mag a-abre ha mga porta han Langit. Hinigugma ko na mga anak, pa-abota an malipayon pag-higugma ngan pag-suporta ha magbarantay niyo, sugad han guin aro han Anak ko ha ira na ihatag ha iyo. Salamat ha iyo." 07/02/2013
Tugon ha petsa Hulyo 25, 2013 "Hinigugma ko na mga anak! Upod an kalipay sulod han akon kasing-kasing, tinatawag ko kamo ngatanan na i-buhi an iyo pag-sarig ngan mag kinasing-kasing na pag-testigo bahin hi-ne, ngan ha ehemplo niyo ha kada pa-agui. Mag-desisyun, mga anak, na maharayo kamo han sala ngan tentasyon ngan hina-ut unta na magka-ada kalipay ngan pag-gugma para ha pagka-santohanon dida hiton iyo mga kasing-kasing. Hinihigugma ko kamo, mga anak, ngan u-updan ko kamo dara an akon pag-hahangyo atbang han Kahitas-on. Salamat han iyo pag-tagad hi-ne nga tawag ko." 07/25/2013
Tugon ha petsa Agosto 02, 2013 "Hinigugma ko na mga anak, kon a-abrehan la niyo iton iyo mga kasing-kasing ha akon dara an kompleto na pag-sarig, ma i-intendihan niyo an ngatanan. Ma i-intendihan niyo kon ano ka dako na pag-higugma an dara ko pag-tawag ha iyo; kon ano ka dako na pag-higugma an dara ko para mag bag-o ha iyo, para mag-malipayon kamo; kon ako ka dako na pag-higugma an dara ko dida hinen gusto ko na himo-on kamo nga taga-sunod ha Anak ko ngan matagan kamo hin kalinaw dida han bug-os na Anak ko. Ma i-intendihan niyo iton di-re masusuklan na gahum hinen akon kinag-anak na pag-higugma. Amo i-ne, mga anak, na mag-ampo kamo tungod na pa-agui han pag-ampo tutubo iton iyo pag-sarig ngan matatawo an pag-higugma, iton gugma na bisan an krus mapapas-an tungod nga di-re kamo-kamo la iton nag papas-an. Upod an Anak ko, nag-hahatag kamo hin pag-dayaw han ngaran han Langit-non na Amay. Mag-ampo, mag-ampo para regalohan kamo hin pag-higugma, tungod kay gugma la an katinu-oran: nag-papasaylo ha tanan, nag-seserbisyo ha tanan ngan nakakakita hin bugto niya dida ha kada usa han ngatanan. Mga anak, akon mga apostoles, dako nga pag-sarig an guin hatag ha iyo han Langit-non na Amay, pa-agui ha akon, na guin sugo Niya para buligan kamo nga di-re pa nakilala ha Iya, para makig-usa kamo ha Iya ngan mag-sunod ha Iya. Amo i-ne nga guin tutudro-an ko kamo hin pag-higugma tungod na pa-agui la hi-ne kamo makaka-responde ha Iya. Ino-otro ko an pag-tawag ha iyo na higugma-on niyo iton iyo mga magbarantay ngan mag-ampo na, yana ha kakuri-an, an ngaran han akon Anak matagan unta hin pag-dayaw dara hiton pag-tudro nira. Salamat ha iyo" 08/02/2013
Tugon ha petsa Agosto 25, 2013 "Hinigugma ko na mga anak! Yana liwat na adlaw, guin tagan ako han Kahitas-on hin grasya para maka-kanhi ako upod niyo ngan ma-unahan kamo ngadto ha pag bag-o hin kinabuhi ha pagka Diyos-non. Adlaw-adlaw nag-sasabug ako ngan tinatawag ko kamo ha pag babag-o hin kinabuhi ha pagka Diyos-non, na mahimo kamo unta na pag-ampo, kalinaw, higugma - iton liso nga dida hiton iya pagka-matay, manganganak hin ginatos ka damo. Di-re ko gusto, mga anak, na pag-basulan niyo an ngatanan na unta guin himo niyo pero waray niyo himo-a tungod nga di-re niyo gusto. Sanglit, mga anak, ino-otro ko, kusga an iyo pag-siring na: 'Gusto ko na mahimo ako nga senyales para han mga iba.' Salamat han iyo pag-responde hi-ne nga tawag ko." 08/25/2013
Tugon ha petsa Septembre 02, 2013 "Hinigugma ko na mga anak, Hinihigugma ko kamo ngatanan. Kamo ngatanan, mga anak, a-adi sulod ha kasing-kasing ko. A-ada ha iyo ngatanan an akon kinag-anak na higugma, ngan gusto ko unahan kamo para mahibaro-an niyo an kalipay han Diyos. Amo i-ne nga guin tatawag ko kamo. Kinahanglan ko an mapa-inobsanon na mga apostoles na, upod an abre na kasing-kasing, kakarawat hiton Pulong han Diyos ngan bubulig ha iba para ma-intendihan nira iton bu-ot ipasabot han Pulong han Diyos dida ha kinabuhi nira. Para mahimo i-ne, mga anak, pa-agui ha pag-ampo ngan pag-puasa, kinahanglan mahibaro-an gud niyo an kinasing-kasing na pamati ngan an permi pag-hahatag hiton iyo mga kalugaringon. Kinahanglan mahibaro-an niyo iton permi pag-salikway han ngatanan na nagpapaharayo ha iyo ha Pulong han Diyos ngan para mangandoy kamo hiton mag-papaharani ha iyo hi-ne. Ayaw kahadlok. A-anhi ako. Di-re kamo-kamo la. Hinahangyo ko an Espiritu Santo na bag-ohon ngan pakusgon kamo. Hinahangyo ko ha Espiritu Santo na, dida han pag-bubulig niyo ha iba, kamo mabubulong unta. Hinahangyo ko ha Iya na, pa-agui ha Iya, mahimo kamo na mga anak han Diyos ngan akon mga apostoles."
Ngan, dara an dako na pagka-baraka, nag-siring an Mahal na Birhen: "Tungod kan Hesus, tungod han Anak ko, higugma-a niyo adton mga guin tawag Niya ngan mangandoy kamo han bendisyun nga tikang la ha mga kamot na guin konsagra Niya. Ayaw pag-tugot na maka-kanhi pag-hadi an kada-utan. Ino-otro ko - dida la tupad ha ligid hiton iyo mga magbarantay mag-dadaug an akon kasing-kasing. Ayaw kamo pag-tugot na an kada-utan mag-bubulag ha iyo ngan hiton iyo mga magbarantay. Salamat ha iyo." 09/02/2013
Tugon ha petsa Septembre 25, 2013 "Hinigugma ko na mga anak! Yana liwat nga adlaw, tinatawag ko kamo ha pag -ampo. Hina-ut unta na iton pakig-relasyon ha pag-ampo himo-on niyo adlaw-adlaw. Iton pag-ampo nag-hihimo hin mga milagro dida ha sulod niyo ngan pa-agui ha iyo, sanglit, mga anak, hina-ut unta na an pag a-ampo mahimo nga ikalipay niyo. Despues mas-halarum ngan mas-abre iton pakig-relasyon niyo ha kinabuhi ngan ma i-intendihan niyo na an kinabuhi usa nga regalo para han kada usa ha iyo. Salamat han iyo pag-responde hi-ne nga tawag ko." 09/25/2013
Tugon ha petsa Oktubre 02, 2013 "Hinigugma ko na mga anak, hinihigugma ko kamo hin kinag-anak na gugma ngan, dara an kinag-anak na pasensya, nag-huhulat ako hiton iyo pag-higugma ngan pakig-usa. Nag a-ampo ako na mahimo unta kamo na komunidad hin mga anak han Diyos, na akon mga anak. Nag a-ampo ako na, silbi usa ka komunidad, malipayon iton iyo pag-balik ha kinabuhi hin pag-sarig ngan pag-higugma han akon Anak. Mga anak, guin titirok ko kamo na silbi akon mga apostoles ngan guin tutudro-an ko kamo pag-dara hiton mga iba para mahibaro-an nira an gugma han Anak ko; pag-dara ha ira han Maupay nga Pasamwak, na amo an akon Anak. Ihatag ha akon an iyo abre, limpyo na mga kasing-kasing ngan pupun-an ko ito hin pag-higugma para han akon Anak. An gugma Niya mag-hahatag hin maupay nga pulos ha kinabuhi niyo ngan bubunyugan ko kamo. U-updan ko kamo hasta ngadto han pag-susugat niyo ha Langit-non na Amay. Mga anak, adton mga naglalakat tikadto han Langit-non na Amay dara an pag-higugma ngan pag-sarig amo an masasalba. Ayaw kahadlok. Upod ako niyo. Itugyan niyo an pag-sarig ngada ha mag-barantay niyo sugad han pag-sarig han Anak ko hadton pag-pili Niya ha ira, ngan ig-ampo na magka-ada hira hin kusog ngan gugma para matugwayan kamo. Salamat ha iyo." 10/02/2013
Tugon ha petsa Oktubre 25, 2013 "Hinigugma ko na mga anak! Yana nga adlaw tinatawag ko na mag-abre hiton iyo kalugaringon ha pag-ampo. Iton pag-ampo nag-hihimo hin mga milagro dida ha iyo ngan pa-agui ha iyo. Sanglit, mga anak, dida ha pagka sim-ple hin kasing-kasing, pangaro-a ha Kahitas-on na tagan kamo hin kusog para mahimo kamo na anak han Diyos ngan para di-re na kamo bay-ugon ni satanas sugad hiton pag babay-ug hiton hangin ha mga sanga. Mga anak, mag-desider kamo hin otro para ha Diyos ngan pangita-a la iton Iya kabobot-on, ngan makakakita kamo hin kalipay ngan kalinaw dida ha Iya. Salamat han iyo pag-responde hi-ne nga tawag ko." 10/25/2013
Tugon ha petsa Nobyembre 02, 2013 "Hinigugma ko na mga anak; ino-otro ko an kinag-anak nga pag-tawag na mag-higugma kamo, ha kanunay na pag a-ampo para regalohan kamo hin gugma, ha pag-hihigugma ha Langitnon na Amay labaw han ngatanan. Kon hinihigugma niyo Hiya, mahihigugma niyo iton iyo kalugaringon ngan iton iyo kaharani. Di-re i-ne puede mabulag. An Langit-non na Amay a-ada ha kada usa nga tawo. Hinihigugma Niya iton kada tawo ngan tinatawag Niya an ngaran hiton kada tawo. Sanglit, mga anak pa-agui ha pag-ampo, pamati hiton kabobot-on han Langitnon na Amay. Pakig-himangraw ha Iya. Magka-ada kamo hin kalugaringon nga relasyon ha Amay, na amo iton magpapahalarum hiton iyo relasyon silbi usa nga komunidad han akon mga anak – akon mga apostoles. Silbi nanay, gusto ko na pa-agui han pag-higugma niyo ha Langitnon na Amay, madara kamo labaw han mga butang kalibutan-on, ngan mabubuligan unta niyo adton iba para talagudti makahibaro, ngan makaharani hira ha Langitnon na Amay. Mga anak, mag-ampo, mag-ampo, mag-ampo para maregalo-han kamo hin pag-higugma tungod kay an akon Anak amo mismo iton ‘higugma’. Ig-ampo niyo adton iyo mga magbarantay na magka-ada unta hira hin pag-higugma permi para ha iyo sugad han akon Anak, na guin pakita ha pag-halad han Iya kinabuhi para masalba kamo. Salamat ha iyo." 11/02/2013
Tugon ha petsa Nobyembre 25, 2013 "Yana nga adlaw tinatawag ko kamo ha pag a-ampo. Abre-hi an mga porta hiton iyo kasing-kasing ha kahiladman na pag a-ampo, mga anak, ha kinasing-kasing na pag a-ampo; ngan an Kahitas-on makaka-akto dida han iyo pagka-libre, ngan iton pag bag-o hin kinabuhi ngadto ha pagka Diyos-non mag-titikang. Didig-on iton iyo pag-sarig para makaka-siring kamo dara an bug-os nga kinasing-kasing na: ‘Diyos ko, an tanan ko.’ Mai-intendihan niyo, mga anak, nga nag a-agui la iton ngatanan din-he ha kalibutan. Salamat han iyo pag-responde hi-ne nga tawag ko." 11/25/2013
Tugon ha petsa Disyembre 02, 2013 "Hinigugma ko na mga anak, dara an akon kinag-anak na gugma ngan pasensya natatan-aw ko an iyo waray hunong kalilibot ngan iton iyo kawara. Amo i-ne nga a-anhi ako ha iyo. Gusto ko buligan kamo pag-biling anay ngan mag-ntendi hiton iyo kalugaringon, para, makilala niyo ngan makatug-an kamo han ngatanan na nag-pupugong hiton tinu-od ngan bug-os na pag-hibaro han pag-higugma han Langit-non na Amay. Mga anak, an Amay mahihibaro-an pa-agui dida ha krus. Sanglit, ayaw i-salikway an krus. Paningkamot na ma-intendihan ngan makarawat niyo i-ne dara an pag-bulig ko. Kon makakarawat na niyo an krus, ma i-intendihan liwat niyo an pag-higugma han Langit-non na Amay; mag-lalakat kamo upod an akon Anak ngan ako; ma i-iba kamo hadton di-re pa ma-aram han pag-higugma han Langit-non na Amay, adton mga nakaka-bati ha Iya pero di-re na i-intendihan Hiya, adton mga di-re nag-lalakat upod Niya – adton di-re pa nakakahibaro ha Iya. Gusto ko kamo makahibaro han katinu-oran han Anak ko ngan mahimo kamo na akon apostoles; nga, silbi anak han Diyos, magpapa-igbaw han pag-huhunahuna han katawhan ngan permi, ngan dida ha tanan, mag-bibiling pag-otro han pag-huhunahuna han Diyos. Mga anak, mag-ampo ngan mag-puasa kamo para masabtan unta niyo i-ne ngatanan na guin papangita ko ha iyo. Ig-ampo an iyo mga mag-barantay ngan mag-landong na mahibaro-an niyo an pag-higugma han Langit-non na Amay, ka-upod nira. Salamat ha iyo." 12/02/2013
Tugon ha petsa Disyembre 25, 2013 "Hinigugma ko na mga anak! Kugos ko dara ha iyo an Hadi han Kalinaw na unta tagan kamo Niya han Iya kalinaw. Kamo, mga anak, mag-ampo,mag-ampo, mag-ampo. Iton bunga han pag-ampo makikita dida ha nawong hiton mga tawo nga nag-desider para ha Diyos ngan han Iya Kahadi-an. Ako, upod an Anak ko na hi Hesus, nag-bebendisyun ha iyo hin bendisyun han kalinaw. Salamat han iyo pag-responde hi-ne nga tawag ko." 12/25/2013
Tinuig na Pagpapakita kan Jakov ha petsa Disyembre 25, 2013
Didto han katapusan na pagpapakita kan Jakov Colo ha petsa Sepembre 12, 2013, guin sidngan hiya han Mahal na Birhen na usa ka beses kada tuig nala hiya pagpapakita-an, kada Disyembre 25, adlaw han Pasko. Amo liwat i-ne an nahitabo yana nga tuig. An pagpapakita nag-tikang ha alas 3:07 ha kulop (oras didto) ngan inabot hin 8 ka minuto. Pagkatapos guin padara ni Jakov i-nen tugon han Birhen:
"Mga anak, yana nga adlaw ha espesyal na pa-agui, gusto ni Hesus makada pag-puyo ha kada usa na kasing-kasing niyo ngan maki-bahin hiton kada kalipay ngan hapdos niyo. Sanglit, mga anak, yana nga adlaw ha espesyal na pa-agui, pangita-a sulod hit iyo kasing-kasing ngan paki-anhi iton iyo kalugaringon kon tinu-od na an kalinaw ngan kalipay dara han katawo ni Hesus naka-gunit permi ha mga kasing-kasing niyo. Mga anak, ayaw kamo pag-puyo dida ha kasiruman, maningkamot kamo ngadto han hayag ngan hiton Diyos-non na pagka-salba. Mga anak, mag-desider para kan Hesus ngan i-hatag ha Iya iton kinabuhi ngan mga kasing-kasing niyo, tungod kay amo la i-ne nga pa-agui na an Kahitas-on makaka-trabaho sulod niyo ngan pa-agui ha iyo."


text:
Bulkan Mayon
An Bulkan Mayon, kilala gihapon nga Bukid Mayon, in uska aktibo nga bulkan ha lalawigan han Albay, ha puro han Luzon ha Pilipinas. Kilala tungod han iya "perpekto nga kono" tungod han iya haros simmetriko nga koniko nga hitsura, an Mayon in napotma hin amihanan nga katubtuban han Syudad han Legazpi, an gidadakoi nga syudad ha populasyon ha Rehiyon Bikol. An bukid in aada ha sakob hin uska nasodnon nga parke ngan pinasasliporan nga katunaan han nasod nga ginproklamara komo Bulkan Mayod Nasodnon nga Parke ha tuig 2000.


text:
Kalayaan, Palawan
An Kalayaan usa nga ikalima nga klase nga bungto ha lalawigan o probinsya han Palawan ha Pilipinas. Sumala han census han tuig 2000, mayda ini populasyon nga 223 nga tawo ha 12 nga panimalay.
Usa la an baranggay han Kalayaan, nga amo an Pag-Asa.
Kaagi ngan Kasaysayan[igliwat | edit source]
Han Hulyo 1956, an syudadano nga Pilipinhon nga hi Thomas Cloma nagtukod hin "Kalayaan Protectorate" (o Protektorado han Kalayaan) upod hin kapital ha Pag-Asa katapos pag-abandonar han Hapon an mga pag-aro hin panag-iya han lugar han 1946. An Pilipinas nagkontrola han kan Cloma protektorado dida han 1978.[1]


text:
Islas Chafarinas
An Islas Chafarinas o Kapuropod-an Chafarinas usa nga kapuropod-an han Espanya ha Dagat Mediterraneo, nga nahamutang ha atbang han mga baybayon han amihanan han Afrika hin mga 4 ka km hin kahirayo. An Islas Chafarinas usa han mga sinisiring nga plaza de soberanía.
Nahimo ini hin tulo nga prinsipal nga mga isla o puro (upod han ira kahaluag ha hektarya):
- Isla del Congreso 25.6 ka hektarya
- Isla Isabel II 15.3 ka hektarya (upod hin naha-estasyon nga militar)
- Isla del Rey 11.6 ka hektarya
Ginpanalipdan ini nga mga isla komo Reserva Nacional. Nahailarom ini nga mga isla han pagdumara han Espanya tikang han 1847. Mayda 190 ka tawo nga estasyon militar ha Isla Isabel II, nga amo la an naha-estableser nga populasyon ha kapuropod-an, nga ubos tikang hin 426 ka tawo han 1900 ngan 736 ka tawo han 1910.


text:
Kaarangay:Astronomiya
Sulod
- 1 Ann Oras
- 2 Sistema Galaksiya
- 3 Sistema Sangkalibutan
- 4 Sistema han Pagkiling han Kalibutan
Ann Oras[igliwat | edit source]
Tuig 1400 an Picson nga sukul[igliwat | edit source]
(usa) Malsu usa ngadtu 31
Ablil usa ngadtu 30
Malu usa ngadtu 31
Unyu usa ngadtu 30
Ulyu usa ngadtu 31
Gustu usa ngadtu 31
Yimbri usa ngadtu 30
Tubbri usa ngadtu 31
Byimri usa ngadtu 30
Syimbri usa ngadtu 31
Niru usa ngadtu 31
Obriru usa ngadtu 28
(duha) Malsu usa ngadtu 31
Ablil usa ngadtu 30
Malu usa ngadtu 31
Unyu usa ngadtu 30
Ulyu usa ngadtu 31
Gustu usa ngadtu 31
Yimbri usa ngadtu 30
Tubbri usa ngadtu 31
Byimri usa ngadtu 30
Syimbri usa ngadtu 31
Niru usa ngadtu 31
Obriru usa ngadtu 28
(tulu) Malsu usa ngadtu 31
Ablil usa ngadtu 30
Malu usa ngadtu 31
Unyu usa ngadtu 30
Ulyu usa ngadtu 31
Gustu usa ngadtu 31
Yimbri usa ngadtu 30
Tubbri usa ngadtu 31
Byimri usa ngadtu 30
Syimbri usa ngadtu 31
Niru usa ngadtu 31
Obriru usa ngadtu 28
Malsu usa ngadtu 31
Ablil usa ngadtu 30
Malu usa ngadtu 31
Unyu usa ngadtu 30
Ulyu usa ngadtu 31
Gustu usa ngadtu 31
Yimbri usa ngadtu 30
Tubbri usa ngadtu 31
Byimri usa ngadtu 30
Syimbri usa ngadtu 31
Niru usa ngadtu 31
Obriru usa ngadtu 29 (bag-u nga tuig)
Tuig (1500) Mindiula Oras nga sukul[igliwat | edit source]
(18) napulu kag walu o wara (0):katutnga
(1) usa ngadtu (8) walu:aga
(9) siyam: udtu (tadung an adlaw tipaigbaw)
(10) napulu ngadtu (18) napulu kag walu:kulup o gab-i
Tuig 1521 Maria Diyana sukul han oras[igliwat | edit source]
1 uska oras iksaktu 60 kaunuman ka minutus
1 uska minutus iksaktu 60 kaunman ka sigundus
1 uska sigundus iksaktu 100 uska gatus ka yunit
Tuig 1700 an Baldecaño nga urra[igliwat | edit source]
1 usa ka ka-agahun unum ka oras
Butnga han aga ngan kulup ansya an udtu
Butnga han gab-i ngan ka-agahun ansya an ka-tutnga
Oras tikang ha Oras, Samar[igliwat | edit source]
Uska Oras : Katloan (30) Digradu ha sirkulo tulu ka gatus katunum (360) Digradu
Uska Minutu : Unum (6) ka Digradu ha sirkulo tulu ka gatus katunum (360) Digradu
Uska Sigundu: Puntus usa (0.1) ka Digradu ha sirkulo tulu ka gatus katunum (360) Digradu
Barahin han Puntus Usa in usa ka gatus
Oras nga Bulan[igliwat | edit source]
- REDIRECT [[1]]
Oras nga Adlaw[igliwat | edit source]
- REDIRECT [[2]]
Sistema Galaksiya[igliwat | edit source]
Subay Gatasnun[igliwat | edit source]
Iningles:Milky Way
Usa nga Sistema nga puruparihu han Solar/Adlawnon
Andromeda[igliwat | edit source]
Sistema Sangkalibutan[igliwat | edit source]
Katapusan[igliwat | edit source]
Sistema han Pagkiling han Kalibutan[igliwat | edit source]
Kiling han Kalibutan[igliwat | edit source]
An kalibutan in nakiling pag-aabut kun natika-human na an bulan han Marso maaabat mu ini kun imu pagkikita-an an imu dagaw ka magka-ibba an dagaw kun tikain an pag-dapit antes an bulan Marso ngadtu pagka bulan han Hulyo tapus mabalik ini siya nga pagkiling liwat han una.
Mga pakli ha kaarangay nga "Astronomiya"
An mga nasunod nga 10 ka mga pakli aada hini nga kaarangay, tikang hin 10 nga kabug-osan.


text:
Alaminos, Laguna
An Alaminos usa nga ika-upat nga klase nga bungto han lalawigan han Laguna, Pilipinas. Sumala han 2000 nga census, mayda ini populasyon nga 36,120 ka tawo ha 7,466 nga mga panimalay.
Mga baranggay[igliwat | edit source]
An Alaminos ginbahin ngadto hin napulo kag lima (15) nga mga baranggay.
- Del Carmen
- Palma
- Barangay I (Pob.)
- Barangay II (Pob.)
- Barangay III (Pob.)
- Barangay IV (Pob.)
- San Agustin
- San Andres
- San Benito
- San Gregorio
- San Ildefonso
- San Juan
- San Miguel
- San Roque
- Santa Rosa


text:
Misamis Occidental
An Misamis Occidental usa nga probinsya han Pilipinas nga nahamutangan ha Amihanan nga Mindanao nga rehiyon. An kapital hini amo an Syudad han Oroquieta. An probinsya ginsasapitan han Zamboanga del Norte ngan Zamboanga del Sur ha katundan ngan nahibulag tikang han Lanao del Norte han Baybayon han Iligan.
Sulod
Katawhan ngan Kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Misamis Occidental ginbahin ngadto hin napulo kag upat (14) nga mga bungto ngan tulo (3) ka syudad.


text:
Camarines Sur
An Camarines Sur (ha literal nga Winaray: Salatan nga Camarines o Habagatan nga Camarines) usa nga probinsya han Pilipinas nga nahamutang ha Bicol nga Rehiyon ha Luzon. An kapital hini amo an bungto han Pili ngan an lalawigan sapit han Camarines Norte ngan Quezon ha amihanan, ngan han Albay ha salatan. Ha sidlangan hini nahamutang an isla-nga-probinsya han Catanduanes tabok han Maqueda Channel.
It Camarines Sur amo an gidako-i han unom nga mga lalawigan ha Bicol ha populasyon ngan ha kahaluag hin katunaan. An Syudad han Naga amo an sentro hin komersyo ngan kultura han lalawigan. An Danaw Buhi amo an lugar nga diin mabibilngan an giguti-ayi nga ginpapanagat-hin-komersyo nga isda, an Sinarapan (Mistichthys luzonensis).
Heyograpiya[igliwat | edit source]
Politikal[igliwat | edit source]
An Camarines Sur ginbahin ngadto hin katloan kag lima (35) nga mga bungto ngan duha (2) nga mga syudad.


text:
1980 Summer Olympics
An 1980 Summer Olympics, na opisyal na gintatawag na Games of the XXII Olympiad na ginbuhat sa Moscow sa Sobyet Unyon.
An 1980 na palaro amo an una na ginbuhat sa Eastern Europe.
Sa pangunguna san Estados Unidos ngan pag'insister ni Presidente Jimmy Carter, 65 na nasod an nag-boycott san palaro tungod san Soviet war sa Afghanistan, sugadman, may'ada mga atleta na tikang sa mga nag-boycott na mga nasod an nagpartisipar san palaro, ilarum san bandera san Olympic o Olympic Flag.[1] Ini an nagin rason naman san pag-boycott 1984 Summer Olympics sa pangunguna san Sobyet Unyon.
An pagpili san Host na syudad[igliwat | edit source]
An duha la na syudad na nag-bid para sa 1980 Summer Olympics amo an Moscow ngan Los Angeles. An pagpili sa kanra nahitabo sadton Oktobre 23, 1974 sa ika-75th na IOC Session sa Vienna, Austria.[2]
Mga kasarigan[igliwat | edit source]
- ↑ Cousineau, Phil (2003). The Olympic Odyssey: Rekindling the True Spirit of the Great Games. Quest Books. p. 162. ISBN 0835608336.
- ↑ IOC Vote History. Aldaver.com. Ginkità dida han 2012-08-14.
- ↑ Past Olympic host city election results. GamesBids. ginhipos tikang ha an orihinal dida han 17 March 2011 Ginkità dida han 17 March 2011.


text:
TACLOBAN CITY- Aminado an Municipal Social Welfare and Development Officer ha bungto han Palo Leyte ngan nan-lubong hira hin pira nga mga relief goods.
Pero guinklaro hini nga an mao nga mga relief goods in mga bugas nga nagkadudunot na mahuman nga mahulos mga panapton nga magbaho ngan
biscuit nga nagka-kukunot butang nga dire na pwede igdistribwer pero dire ini trinak-truck sugad han mga nagkakagawas nga report.
Sumala kan Rosalinda Balderas, han MSWDO han mao nga bungto, guinsertipikahan guihapon an mao nga mga item han ira municipal health office kon diin nagpapamatuod nga dire na pwede magamit an ira pananlabog.
Mababaruan nga maabot ha 3 ngada ha 4 ka-sako hin bugas, 3 ka sako hin biscuits sinako-sako hin mga bado ngan sapatos an ira guinlubong
mahuman nga nagkahuhulos ini han guindadara pala tikanhi ha probinsya han Leyte.


text:
TACLOBAN CITY - Ada na ha maupay nga kondisyon an 31-anyos nga lalaki mahuman ini pagpamumun-on han tag-iya han iya guinmamanihuan nga MCH.
An biktima in guinkilala kan Jaime Labata resedente han Brgy. 37 reclamation area kon diin nakaangkon ini hin samad sa magkadilian nga parte han lawas partikular na ha kamot tungod han duro nga pagpina-nagang hini.
Dayon naman nga kumalagiw an suspek nga hi Joel Gacoro - 38-anyos han Palanog dinhi ha syudad.
Ha blotter han Abucay police station 2 nabaruan nga kumadto an suspek ha panimalay han biktima agud manukot han boundary han MCH pero pakyas nga makaghatag hi Labata.
Nangalas naman an Gacoro hinungdan han pagbunot hini hin 9 inches nga kahilaba hin pisaw ngan guinpanmumuno an biktima.


text:
Fidel V. Ramos
Hi Fidel Valdez Ramos (natawo Marso 18, 1928) amo an ika-12 nga Mangulo o Presidente han Pilipinas. Ginsundan niya hi Corazon Aquino ngan nangulo tubtob han 1998, nga diin ginsundan hiya ni Joseph Estrada. Hiya an siyahan, ngan ha yana an amo la nga diri-Katoliko Romano nga presidente han Pilipinas.
Dida han autoritayano nga rehimen ni Presidente Ferdinand Marcos, hi Ramos amo an nangulo han Konstabularyo Pilipinhon, nga amo an nag-implementa han pagdeklara ni Marcos han balaodnon militar. Dida han 1986 nga People Power nga Rebolusyon, binmiya hi Ramos tikang han gobyerno ngan usa hiya han mga nanguna nga tawo dida han mga sibilyan nga mga pagdemonstrar nga nagpaiwas kan Marcos ngadto ha exilio.


text:
Granada nga kinamot
- Ini nga barasahon angay ighubad ngadto ha Winaray
- Ini nga barasahon angay ighubad ngadto ha Winaray
An granada o granada de mano nga ha literal nga Winaray granada nga kinamot o kinamot nga granada amo in táwag hin bisan anó nga bomba o pabutó nga puyde iglábay hin kinamot. Damo ka laín it granada, an kaurug amo an pabutó nga granada nga nabuto pagnaka-igô o katápos hin gutiay nga panahón.
Etimolohiya[igliwat | edit source]
An Winaray nga pulong nga granada tikang han Kinatsila nga granada o granada de mano. An pulong nga granada ha Kinatsila nangangahulongan hin usa nga klase hin bunga o prutas nga damo hin liso an sulod. An kahimo han granada nga bomba baga liwat han kahimo han bunga o prutas nga granada amo nga sugad ini an tawag han pabutó. An Iningles nga pulong grenade amo gihapon an ginkuhaan kundi ha Iningles, inmabot an pulong dida tikang han Frinanses nga diin an pulong grenade nga han una grenate o pomegrenate.